Pajenn:Le Clerc - Ma beaj Jeruzalem, 1902.djvu/47 - Wikimammenn\nPajenn:Le Clerc - Ma beaj Jeruzalem, 1902.djvu/47\n’ve eun offiser leal ha gwiziek. Mes c’hoant d’ean da zerviji eur mestr brasoc’h c’hoaz, an Autro Doue, en em oestlaz d’ean, ’vel manac’h, ’barz Urz an Assomption, a oa neuze neve zavet. Hag aboue nan euz ket kollet e amzer. Heñ ’zo bet ambrouger evit kas beb bla euz Frans da Jeruzalem pelerined dre gantcho ha bete dre viliero ; ouspenn ugent gwech eo bet wardro gante.\nHeñ ive an euz bet ar boan hag an enor da zevel gazeten Ar Groaz, he deuz graet beteg-hen kement a vad e-touez ar Fransizien, hag a dalc’h c’hoaz d’ober d’ê kalz a vad, goude koulskoude na ’man ken etre e zaouarn. Goasket hep gwir gant ar gouarnamant, mar-\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/47&oldid=104363 »\nKemmoù diwezhañ degaset d'ar bajenn-mañ d'an 17 Gou 2017, da 12:55.


(1039, ? – 4 a viz Even, Peñalén) marvet da 37 vloaz 1054 – 1076 Tiegezh Navarra Goude muntret Sancho IV Garcés e voe aloubet Navarra gant e gendirvi Alfonso VI Kastilha ha Sancho Ramirez Aragon, ha dindan gazel-gê e chomas gant Aragon e-pad ouzhpenn hanter-kant vloaz Anvet Sancho IV Garcés ivez, ha Sancho Peñalen. Mab e oa d'ar roue en e raok ha da Étiennette de Bigorre.\n(1110, ? – 21 a viz Du 1150, Lorca) marvet da 40 bloaz 1134 – 1150 Tiegezh Navarra Goude marv Alfonso e savas bec'h en Aragon da c'houzout piv a renje war e lerc'h, hag uhelidi Navarra a ouias kemer o zro da adsevel rouantelezh distag Navarra. Anvet García Ramirez ha García le Restaurateur ivez. Mab e oa da Ramiro Sánchez Navarra, aotrou Monzón (marvet war-dro 1115) ha da Christine Díaz de Bivar (merc'h da Cid Campeador), hag a oa mab da Sancho de Uncastillo, mab bastard d'ar roue García IV Navarra. Kinniget e voe kurunenn Navarra dezhañ gant ar bobl abalamour d'e hendadoù.\n(17 a viz Ebrel 1154, Tudela – 7 a viz Ebrel 1234, Tudela) marvet da 64 bloaz pe war-dro 1194 – 1234 Tiegezh Navarra Pa varvas Sancho le Fort d'ar 7 a viz Ebrel 1234 ne fellas ket da uhelidi Navarra gwelout ar rouantelezh o vont gant Rouantelezh Aragon ha galvet e voe ar c'hont Tepot IV Champagn. Hêr da gurunenn Navarra dre vab e c'hoar, Blanca Iañ, kontez Champagn,. Anvet ivez Sancho ar C'hreñv. Mab e oa d'ar roue en e raok ha da Sancha Kastilha, anvet ivez Beatriz Kastilha († 1179).\n↑ 4,0 4,1 4,2 ha4,3 http://www.heraldique-europeenne.org/Accueil.htm section Géographique - Péninsule Ibérique - Navarre\nAdtapet diwar « https://br.wikipedia.org/w/index.php?title=Rouaned_Navarra&oldid=1970609 »


La Femme de Paul - Wikipedia\nLa Femme de Paul zo un danevell gant Guy de Maupassant hag embannet en 1881 en dastumad La Maison Tellier.\nUn danevell diembann e oa, kontrol d'an darn vrasañ eus danevelloù dastumadoù an oberour. Unan all evelti zo c'hoazh en dastumad, Au printemps eo anvet.\nKaoz zo eus lesbianegezh ar vaouez karet, un danvez ral gant an oberour.\nPaul Baron, anvet Monsieur Paul gant an holl, a ya gant e serc'h Madeleine, da roeñvat war ar Seine. Emaint o vont da La Grenouillère, un ti-kibellat a ra ivez guinguette. Aze e wel pourmenerien ar sul, kourtizanezed o klask fret, lonkerien, ha tud iskis all eus Pariz.\nA-greiz-holl e tegouezh ur c'hanod gant peder maouez, hag an holl wazed er guinguette da youc'hal « lesbos ». Paul a sut, Madeleine a sav droug enni, ha tabut entre an daou amourouz. Madeleine a anavez Pauline, unan eus ar maouezed, hag a ya d'o c'haout, hag emañ da vont gante da noz. Paul a ra un abadenn, ha hi da lavarout e c'hall mont kuit ma kar. Da noz e kav Madeleine o youc'hal gant an evurusted en ur bodad strouezh gant Pauline. Ha Paul da dec'hel, dic'houest da c'houzañv ar wirionez, ma en em daol er stêr. Degaset eo e gorf da La Grenouillère, met Madeleine ne ouelo ket dezhañ pell amzer, rak laouenaet e vo gant Pauline.\nAdtapet diwar « https://br.wikipedia.org/w/index.php?title=La_Femme_de_Paul&oldid=1819981 »


Tuvalu zo ur vroad polinezian er Meurvor Habask. 5 atoll a ya d'ober anezhi ha, gant 26 km² he gorread ha 10 540 annezad, eo unan eus broioù bihanañ ar bed hag an trede disterañ poblet. Anvet e oant "inizi Ellice" betek 1974. Tuvalu zo dizalc'h abaoe 1978.\nGer-stur : "Tuvalu mo te Atua" (Tuvalueg)\n"Tuvalu evit an hini Hollc'halloudek"\nKan broadel: "Tuvalu mo te Atua" (Tuvalueg)\nGouarnamant Monarkiezh bonreizhel\n- Gouarnour Meur Tofiga Vaevalu Falani\n- Kentañ ministr Kausea Natano\n- Hollad 26 km² (227vet)\n- istimadur Gouere 2007 11,992 ()\n- Stankter 441/km² (22)\nAnnezidi kentañ Tuvalu a vije deuet 3 000 bloaz 'zo eus inizi Samoa ha Tonga.\nLec'h uhelañ an enezeg a zo 4 metr a-us live ar mor. Rak-se eo ankenius efedoù tommadur ar blanedenn evit ar vro-se: muioc'h-mui a liñvadennoù a c'hoarvez; krignet ha sallet eo an douaroù a zo dibosupl gounit plant warne ken; drastusoc'h eo ar c'helc'hwidennoù ivez.\n↑ N'eus nemet teir bro bihanoc'h eget Tuvalu: Vatikan, Monako ha Nauru, ha div dibobletoc'h (Nauru ha Vatikan).\nAdtapet diwar « https://br.wikipedia.org/w/index.php?title=Tuvalu&oldid=1913255 »\nKemm diwezhañ d'an 15 Her 2021 da 12:28\nKemmoù diwezhañ degaset d'ar bajenn-mañ d'an 15 Her 2021, da 12:28.


Loreidi ha Loreadezed bet - #GBB2021\nPiv en·he doa bet ar maout gantañ·i e 20.. ?\nWar ar bajenn-mañ e vo posupl deoc’h gouzout hiroc’h war loreidi ha loreadezed-bet an Taol-Lañs.\nBloavezh : 2021 |2019 | 2017 | 2014 | 2013 | 2012 | 2011 | 2010 | 2009 | 2008 | 2007\nMadelyn Ann a degemer ac'hanoc'h en he bed, da veajiñ en he c’hichen. He mouezh ne vez ket ankoueet kentañ ma vez klevet. Ar gitarioù aerel 'zo mesklet brav gant mouezh dous ha galloudek Madelyn. Kan a ra e yezh hon tadoù ha mammoù : brezhoneg !\nKanañ a ra Garlonn, gant he gitar pe he zelenn, kanaouennoù folk. Deuet eo ar maout geti evit ar rummad "Dazont" : he c’hentañ leurenn!\nSelaouit d'he c'hanaouenn "Spi" e 2021.\nNorès Adélie - Priz ar brezhoneg.\nNorès Adélie a kas ac'hanout da veajiñ, e plaenennoù ar c'hornog bras, tu pe du. Kan a ra e brezhoneg, met ivez, saozneg ha galleg. Eus karantez, wirionez ha reizhded a komz he c'hanaouennoù.\nSelaouit da "Avel Fall", stumm akoustik live.\nSnoopy Snoop - Taol fromm ar juri\nKlevet 'vo komz eus ar c’haner-rap mañ. Ober a ra sonioù e galleg, saozneg ha brezhoneg evel-just!\nSelaouit e RAP war e chadenn youtube !\npe sellit ouzh al Live e Langoned 2019 !\nPerynn & Elise - Priz kentañ rummad “a-vicher”\nKanañ a ra Perynn Bleunvenn hag Elise Desbordes tonioù dibar skrivet e brezhoneg ha kempennet e mod jazz. Plijout a ra dezho c’hoari gant an div vouezh ha gant mareoù war ar prim. War heul An Taol-Lañs o deus krouet un eil daouad gant liv R’n’B anvet EMEZI.\nSelaouit ouzh “Penaos paouez” hag a zo bet enrollet e miz Mae 2019.\nHarzus Gang - Priz “dazont ar yezh” rummad “amatourien”\nUr strollad rap savet gant 3 lisead eo Harzus Gang. C’hoari a rint gant kodoù rap US ar c’hornog evit ober van outañ. Diwallit, “poeñchoù splann” !\nSelaouit o EP kentañ enrollet e 2019 a-drugarez d'an Taol-Lañs !\nPlouz&Foen - Priz ar brezhoneg, rummad “a-vicher”\nUn hip-hop plijus-tre, lusket kaer ha blazet mat.\nSelaouit o sonnerezh war Youtube !\nRed Bordas - Taol-fromm ar Juri, rummad “amatourien”\nKrennarded donezonet. Klevet ‘vo komz eus ar sonerien-se sur, er bloavezhioù da zont.\nStrolladoù all a zo bet en Taol-Lañs 2019 :\nRummad a-vicher : Alato, Kanal Low\nRummad amatourien : Go Hen De, Free Brain ha Laou\nAN TAOL-LAÑS 2017\nUkan - Priz kentañ\nUn dudenn rock ha barok, dilec’hiet ha diamzer eo Ukan. Ganet eo bet diwar ijin Kevin Ruellan. Tost da ved Led Zeppelin (film « The song remain the same »), Stanley Kubrick (Barry Lindon), Philip K. Dick (Ubik)...\nDindan levezon rock Saoz ar bloavezhioù 70 emañ e sonerezh. Leun a varzhoniezh ‘zo gant ar c’homzoù.\nRoll an arzourien : Kevin Ruellan (kan ha klaver), Eric Duchamp alias Trikar Finger (gitar boud), Louise Robart (kan), Gaetan, Camille Carte (taboulinoù).\nSelaouit ouzh “Den ebet all” a zo bet enrollet e live e miz Kerzu 2016.\nDre ar c’hevelerezh a zo etre ar festival GBB hag ar Festival Tafwyl, eo bet ar strollad UKAN o c’hoari e Kerdiz e Bro-Gembre e miz Even 2019.\nPerzhidi all ar bloavezh 2017 : Bish-K, Gô en de, Krap Siti, Tri O’ vitdit, Vivian Rope, Astrakan Project, Lod ‘zo Plin.\nAN TAOL-LAÑS 2014\nUr strollad Reggae eo Silwink, an tonioù aes da zañsal warne, plijadur sur evit an arvesterien, kalite ar skridoù e brezhoneg ha stumm buhezus ar sonadeg kinniget gant arzourien yaouank flamm (e Lise Diwan Karaez edont d’ar c’houlz se) n’oa plijet bras d’ar jury. Unan eus ar ganerien, Kadvael Jolived a vo tu adkavout ganeoc’h er strollad rap Plouz&Foen.\nEp 8 ton ar strollad, bet enrollet e CLAJ Karaez e 2015 a c’helloc’h selaou amañ !\nTremenet eo ar strollad Silwink en Erer Kozh 2014 ivez ! Setu reportaj FR3 diwar-benn an abadenn dibar-mañ en do kaset ar strollad war leurenn vrudet Gwernig !\nAN TAOL-LAÑS 2013\n2 vouezh deus ar re gaerañ : Tualenn Hado ha Yuna Bresmal-Le Mouillour. Savet o deus an daouad kan (Yuna) ha kan ha gitar (Tualenn) p’edont e Lise Diwan Karaez. Sikouret int bet en o arz gant ar ganerezh Kembreadez Lleuwen Steffan. Bammus ha fresk eo bet kavet dustu ar c’hinnig nevez-se gant ar Juri. Ken brav m’eo bet kinniget da Adnoz da zileuriañ Breizh el Liet Etrebroadel (seurt Eurovision ar yezhoù minorel e Europa).\nSelaouit ha sellit ouzh abadenn FR 3, e 2013 !\nPajenn kinnig o beaj e Liet International e Bro-Alamagn.\nAN TAOL-LAÑS 2012\nBurtul - Priz kentañ\nDibarded ar rock Metal e brezhoneg ! Nerzhus, komzoù farsus, sell aze e 2 ger penaos diskrivañ ur strollad en deus merket buhez an Taol-Lañs. Nag a gevezerezh er bloavezh-mañ e 2012, rak ar strollad zo bet dilennet gant ar publik just dirak Rhapsoldya. O sonadeg e-kerzh an Erer Kozh 2012 a zo chomet en eñvorennoù : ur gwir show, ‘padal ne oa ket ‘met 3eur goude merenn ! Burtul a zo sur walc’h, evit poent, ar strollad souezhusañ (“excentrik” mar kavoc’h gwell) bet trec’h dre an Taol-Lañs.\nUn triad diaoulaed ! Fedia Le Grill (taboulinoù) ; Alexandre Alberts (kan ha gitar) ; Quentin Alberts (gitard boud).\nAn Ep 4 ton enrollet e 2012-13 a zo da selaou amañ !\nSellit ouzh ar sonadeg live en Erer Kozh 2012 !\nUr blog diwar-benn Burtul : piv int ? Sonadegoù live …\nRhapsoldya - Eil priz\nChomet eo Rhapsoldya (strollad Rap-Rock) e fri war ar gloued siwazh, goude Burtul en doa ur publik stank d’e souten e 2012. Padal eo bet gwelet ar strollad evel maout ar bloavezh-se gant ar juri hag ul lodenn eus an dud. An abadenn hag ur c’hinnig nevez flamm ‘oa ganto, hag ar juri n’eus roet dezho neuze eil priz ar fest. Ur strollad a uhel galite eo. Skridoù deus ar c’hentañ o deus, komzoù stourm a denn d’ar bed ha d’ar brezhoneg, un abadenn gant startijenn ha lusket davat gant ar c’haner Youenn Roue. “Energiezh ha kounnar, setu ar pezh a vez treuzkaset ganto” a lenner war facebook ha gwir eo ! Ur rap a sko a daolioù penn-bazh kement war ar Stad Parizian, ar mediaoù mainstream hag an industriezh saotrus… Ur garierenn vrav en deus bet ar strollad, bet en estrennvro meur a wech. Embannet o deus ar bladenn “N’int ket deuet a-benn da ziwriziennañ ac’hanomp…” (embanner : Paker Prod) e 2015, resevet ganto 1añ Priz Dazont ar Brezhoneg rummad pladenn ar bloaz gant France 3 hag an Ofis e 2015, mar plij !\nTremenet int en abadenn mil vrudet Tracks war Arte TV ivez (gant ar strolladoù Gimol Dru Band, Les Ramoneurs de Menhirs ha Trouz an Noz) !\nAn arzourien : Youenn Roue (kan) ; Erwan Moal (gitar tredan) ; Erwan Volant (boud) ; Klet Beyer (taboulinoù) ; Tangi Le Gall-Carre (boest-an-diaoul diatonek).\nVideo live ur sonadeg er Vauban e Brest (miz Kerzu 2014) !\nAN TAOL-LAÑS 2011\nSonerezh a-vremañ levezonet gant ar jazz, soul ha funk a zo kinniget gant ar strollad plijus-mañ, eus Kerne-Izel. Kaset gant Julien Vrigneau (Saxo, bombard) ha gant ar ganerezh-telennourez Maela Le Badezet (en deroù, bremañ e vez kavet ur ganerez all er strollad). Ar juri n’oa roet ar maout dezho evit kalite an abadenn koulz hag hini ar skridoù savet gant Lors Landat, Malo Morvan ha Yann an Davay. 4 bladenn zo deuet ganto, hag ur red-micher vrav ha bev bepred o deus abaoe 2012. Loreet eo bet o Ep er Prizioù 2013.\nRoll an arzourien e 2012 : Xavier Garabedian (taboulinoù), Victor Simon (gitar boud), Mael Guego (gitar), Bahia El Bacha (gouredbed), Maela Le Badezet (kan, telenn), Julien Vrigneau (saxo, bombard).\nE 2020 e kaver bremañ er strollad ar ganerez Elise Debordes. Adkavit ar c’hlip diwezhañ Rosa’s Dream !\nSellit ivez ouzh ar c’hlip “Ti ma zud” savet e 2017 !\nLoeiz ha Fred - Priz ar Brezhoneg\nLoeiza Beauvir ha Fred Boudineau oa deuet er bloavezh-se da ginnig un arvest a-feson ivez. Priz ar brezhoneg oa aet ganto. Diwezhatoc’h o deus krouet an Tyto Alba Trio gant Jérôme Kerihuel.\nSellit amañ ouzh “Ambrozia” gant Tyto Alba Trio produet gant Nevez Amzer !\nE 2011 e tremene ar strollad Vivian Rope evit ar wech kentañ en Taol-Lañs ivez. Un tamm mat a brud o deus tapet paotred Plougastell war lerc'h, kaset gant ar c'haner Ronan Soubigou (Aet d'an anaon e 2019 -RIP). Ur sapre sonadeg o doa kaset en taol-lañs c'hoazh er bloavezh 2017 e Langoned !\nAdkavit poltriji an nozvezh-se war lec’hienn an tour-tan !\nAN TAOL-LAÑS 2010\nUr strollad liseidi eus Diwan Karaez eo Rock ‘n Diroll. Aet eo ar maout ganto e-kerzh an abadenn-mañ, aozet e Koc’hu kreiz-kêr Karaez. Ar strollad n’eus ket padet gwall bell, met ar sonerien o deus boulc’het o erv abaoe 2010.\nEn o mesk : Arthmael Girodon (binviji kouevr), Youn Lohman (gitar) , Josig Lafontaine (kan ha fleut), Armel Barazer (gitar boud)\nStrolladoù all bet o koñkouriñ : Dr Fañchenstein (Fanch Roy), Ersav (Malo Adeux, Hoel Mahé, Victor Cossy).\nAN TAOL-LAÑS 2009\nUr strollad kan, gant 5 den e oa er penn kentañ. Plijus-tre oa bet kavet gant ar juri an daouad kaner o kanañ asambles : Chan Bresmal-Le Mouillour ha Kaou an Davay. Pedet edont bet memes da c’hoari e-kerzh Gouel Broadel ar Brezhoneg 2011 e Kawan (22)!! Dibaoe ez eus bet graet un dibab ganto : dalc’het eo bet gant ar stil met treuzfurmet eo bet en un daouad gant Kaou an Davay ha Mael Guego. Abadennoù kaer ‘vez kinniget ganto ha treiñ ha ra mat ar strollad. Fresk eo ar c’hinnig, plijus ar skridoù dispaket fraez gant ar c’hanour Kaou an Davay.\nSellit ouzh ur c’hlip filmet e 2017 e Keruzaouen !\n12 strollad o doa kenstrivet ar bloavezh-se, e kerzh ur gouel meur bet aozet war pradenn Kerampuilh e Karaez : Fast-Noise Trade (Camors), Francis Jackson Project (Kawan), Gouez (Coueron), Katellig (Roazhon), Kaou Langoet (Roazhon), Prim (Naoned), Roc’h Traez (Bannaleg), Rock ‘n Diroll (Merlevenez), Skaramaka (Kemper), Tomaz ar Volg ha Mignoned (Bruxelles !)…\nAN TAOL-LAÑS 2008\nBOUM !! Stered an Taol-Lañs eo bet ar strollad-se, hag ur vrud brazig zo deuet war o lec’h ! Ur seurt Rock-Rap-Punk veze kinniget gant ar strollad mil startijennus-se. Betek 30 deiziad ar bloaz oa ganto, ha buan eo deuet lod da vezañ a-vicher. E vesk ar sonerien vez klevet anvioù deuzoute atav er bed arzel : Kaou Langoet (kaner, trompilh) deuet da vezañ aktour bremañ, Trikar Finger (eus ar strollad “Dans tous les sens du terme”), Klet beyer (taboulinoù) aktour ha tabouliner er strollad Wicked bremañ, Fañchig Gwenn (rapour), Krista Rios (rapourez war ar sonadegoù kentañ hepken siwazh, donezonet kaer e oa !). En abadenn savet gant Tracks evit Arte ez int bet gwelet ivez (gant ar Ramoneurs de Menhirs).\nUr sonadeg live enrollet e 2012 : sonenn Nac’h PAk\nHag un nebeud sonennoù war “C’hwi-tub” evel “An dud-se” !\nAN TAOL-LAÑS 2007\nLoread kentañ e istor al leurenn-lañs eo bet Iwan B. E donioù R’n’B noa plijet d’ar juri.\nSelaouit ouzh “Ar fulenn” a zo bet enrollet e 2007 war SoundCloud festival GBB !\nFellout a ra deoc'h selaou ouzh ar strolladoù-mañ ? Goulennit ganeomp ar bladenn !


Lleu Llaw Gyffes - Wikipedia\nLleu Llaw Gyffes (/ɬeɨ ɬau gəfes/), pe Llew Llaw Gyffes (dre fazi), zo anv un den eus pevare skourr ar Mabinogi, e kontadenn Math fab Mathonwy, mab Math hag Arianrhod. Peurvuiañ e soñjer e klot e anv gant hini Lugh e mojennoù Iwerzhon, pe Lug (pe Lugos) an doue galian.\n1 Lleu er Mabinogi\n2 E c'hanedigezh\nLleu er MabinogiAozañ\nIstor Lleu ha tynghedau Arianrhod, ha hini Lleu ha Blodeuwedd, a ya d'ober eil ha trede lodenn an danevell Math fab Mathonwy er Mabinogi .\nBreur gevell eo da Dylan Eil Ton. Da vare e c'hanedigezh e taol e vamm tri mallozh (pe geisa) warnañ :\nn'en do anv ebet,\nne zougo ket armoù,\nn'hallo ket kaout gwreg eus an douar; da lavarout eo n'hallo ket bout ur gwaz.\nKoulskoude, pa gresk ar paotr ha pa wel ar vamm pegen ampart eo e ro ul lesanv dezhañ, ha setu savet diwarnañ ar mallozh kentañ.\nUn deiz e voe roet dezhañ da grediñ, gant e eontr Gwydion, e oa arsailhet e di, ha setu Lleu rediet da gemer armoù. Ar roue Math, a zo ur strobineller galloudus anezhañ, gant skoazell e niz Gwydion, a grou dezhañ ur pried diwar bleunioù ha plant: Blodeuwedd an hini eo, da lavarout eo « dremm bleunioù », a greder.\nEn anv Lleu e weler ar wirizienn gembraek a zo er gerioù golau ("gouloù") ha lleuad ("loar"), hag a dalv kement ha "gouloù" ha "sklaer" war un dro. Ouzhpenn-se, evel ar ger golau e c'hall ober dave d'ar blev melen.\nIfor Williams (gol.), Pedeir Keinc y Mabinogi (Caerdydd, 1930; adembannet meur a wech)\nAdtapet diwar « https://br.wikipedia.org/w/index.php?title=Lleu_Llaw_Gyffes&oldid=1854248 »


Poste KENURZIER.EZ SEVENADUREL\nPériode 1añ a viz Meurzh 2022\nLieu Sant Ervlan\nEmployeur Yezhoù ha Sevenadur\nMission Dindan karg ar Prezidant ha gant asant Burev ar gevredigezh e vo : - kendivizer.ez ar c’hevredigezhioù degemeret war an dachenn. Respont da c’houlennoù an dud ha frammoù an diavaez. Sevel ha hizivaat steuñv oberennoù reoliek pe boentel ar c’hevredigezhioù, embregerezhioù, hiniennoù a vez degemeret. - o tiorren hag o kas war-raok politikerezh sevenadurel ar gevredigezh (diskouezadegoù, prezegennoù, Miz ar brezhoneg..). - ur stern ha kenurzhier.ez ar Pôl Kempenn (2 zen) : sevel program sizhuniek an naetaat, e lakaat e pleustr ha heuliañ ar mont endro.\nProfil Ur post-labour liesseurt a c’houlenn merañ ar priorelezhioù hag an doserioù, labourat en un doare emren, . Mestroni oustilhoù burevek. Evezhiegezh • Bezañ dieub evit ar re all. Brezhoneg dre ret. Kenlabour gant an den a ra war dro ar c’hehentiñ.\nRémunération Kael c’hoproù Kenemglev ar Buhezi (280)\nRemarques Post labour leun amzer (35 eurvezh). CV ha lizher-emstrivañ da gas da vBurev Yezhoù ha Sevenadur.\nContact Burev Yezhoù ha Sevenadur 0782701514 yezhou@yhs.bzh\nFiche modifiée le 2022-01-25 10:25:47


Pajenn:Cadiou - La Harpe de Merlin.djvu/16 - Wikimammenn\nPajenn:Cadiou - La Harpe de Merlin.djvu/16\nMarc’her Bran, ra vez meulet. Te eo ar c’henta deuz ar ganerien ag ar varzet. Deut so bet d’am guelet avechou barzet deuz ar c’hreiste ho vale bro. Ini ane n’ho deuz va zouellet eveldout. Skouiza ha rent ac’hanon gant diskaniou disket ha hed an henchou. Te a zo hen guirione eur barz ha mestrez ar soniou he deuz roet kuzul did. Gouel an oll dud ha zo hen dro din ha zo c’hoaz mantret dre da ganouennou. (d’he verc’h) Ne ke gwir, Nouella ?\nBrann (ho stoui)\nHo trugareziou, prinsez, ha zo talvouduz din.\nNouella ho ruzia.\nIa, ar marc’her ha zo eur barz dreist : hen he enor va zad, grit kass d’ha beorien ar gueriaden eur varikennat chupere hag ar pez ho poa tapet dec’h ho chasseal.\nKomzet-mad. (d’ar servicherezet) Grit ar pez ha lavar dec’h va merc’h, beza eo evit gouir eun nozvez ha levenez : pell-zo her c’hastel-coz hen pehini ar maro deuz da vam muia karet he doa laket kement ha distridiguez, na voa bet ennan eun distro ha laouenidiguez. Ne ke guir va mignonet ?\nAr c’henta Dijentil (ien)\nAr marc’her Brann a so eur gwel ganer.\nAn eil Dijentil\nIa mez me vije gwelloc’h ganen ar brezel ar chasse, hag ar gourennadegou var varc’h, ar re-ze zo gwir vicheriou tud.\nMark da Vrann\nKarout ha rejen he teufez da chom em c’hastel : beza vijez va Barz. Mez ha gouzout ha rez te penoz\nAdtapet diwar « https://br.wikisource.org/w/index.php?title=Pajenn:Cadiou_-_La_Harpe_de_Merlin.djvu/16&oldid=96144 »\nKemmoù diwezhañ degaset d'ar bajenn-mañ d'an 25 Du 2016, da 19:14.


evit gouzout hiroc’h Begerel\nevit gouzout hiroc’h Sant-Kado ha Stêr an Intel\nevit gouzout hiroc’h Pont-Aven\nevit gouzout hiroc’h Erv an Talberzh\nevit gouzout hiroc’h Dol (ha Menez-Dol)\nevit gouzout hiroc’h Beg Lokmazhe Tornaodoù sonn skoet gant ar mor hag an avelioù, dismantroù un abati gozh e skeud ur mell tour-tan… Bamet e vezer gant al lec’h… E Beg Lokmazhe e hañval holl berzhioù dibar Breizh en em gavout....\nGwal-Liger hag an aber N’eo ket al Liger ur stêr-veur ken sioul ha ma soñj d’an dud. Gouez eo ha ne baouez ket da sebeziñ an dud gant he redoù, hec’h enezennoù, he reuzeulennoù traezh… War c’hlann dehou hec’h aber, ar...\nevit gouzout hiroc’h Roc’h-an-Argoed\nevit gouzout hiroc’h Sant Geltaz ha chapelioù ar Blavezh Flondrenn ar Blavezh, a dreuz bro Pondi ag an norzh d’ar c’hreisteiz, a ginnig un ardremez glazvezek dudius-meurbet. Met ar chapelioù hag ar feuteunioù a-leizh eo dreist-holl zo danvez ur sell...\nevit gouzout hiroc’h Gwenrann Gant he mogerioù kreñv eo heñvel a-walc’h Gwenrann ouzh ur seurt “Carcassona ar c’hornôg”. A-dreñv ar gouriz maen-se avat e weler splann, gant toennoù maen-glas an tiez kozh, emañ ar gêr arz hag...\nevit gouzout hiroc’h Klison\nevit gouzout hiroc’h Karanteg ha Bae Montroulez\nevit gouzout hiroc’h Traezhenn ar Min Aour\nBeg Lokmazhe Tornaodoù sonn skoet gant ar mor hag an avelioù, dismantroù un abati gozh e skeud ur mell tour-tan… Bamet e vezer gant al lec’h… E Beg Lokmazhe e hañval holl berzhioù dibar Breizh en em gavout. Nepell alese emañ porzh Konk-Leon a yeer ac’hano betek Enez-Eusa ha Molenez.\nGwal-Liger hag an aber N’eo ket al Liger ur stêr-veur ken sioul ha ma soñj d’an dud. Gouez eo ha ne baouez ket da sebeziñ an dud gant he redoù, hec’h enezennoù, he reuzeulennoù traezh… War c’hlann dehou hec’h aber, ar c’hlann « vreizhekoc’h » a hed anezhi, emañ o’n em silañ etre pradoù heveuz ha korzegoù betek porzh digustum Gwal-Liger.\nSant Geltaz ha chapelioù ar Blavezh Flondrenn ar Blavezh, a dreuz bro Pondi ag an norzh d’ar c’hreisteiz, a ginnig un ardremez glazvezek dudius-meurbet. Met ar chapelioù hag ar feuteunioù a-leizh eo dreist-holl zo danvez ur sell enno. Kement a lec’hiadoù sakr a bed ac’hanoc’h da veajiñ. Yao !\nGwenrann Gant he mogerioù kreñv eo heñvel a-walc’h Gwenrann ouzh ur seurt “Carcassona ar c’hornôg”. A-dreñv ar gouriz maen-se avat e weler splann, gant toennoù maen-glas an tiez kozh, emañ ar gêr arz hag istor-se e Breizh. Dont a ra he finvidigezhioù diwar ar paludoù-holen, anezho lec’hioù strobinellus ha lintrus.


Pajenn:Morvan - Kenteliou hag istoriou a skuer vad evit ar Vretoned, 1889.djvu/259 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/259\nnezhi grasou an Env, a voestlas chom bepret guerc’hez. An demezel-ze a voa euz a Goree, hag eur verc’h a speret, ouspen ma voa euz eur renc huel. O veza deut da veza pried Jesus-Christ, e sante en he c’halon eun ners guest da drec’hi kement a alje stourm outhi. An Impalaer a reas he oll c’hallout evit e gounit, mes morse ne ellas dont a benn anezhi. Erfin he lakeaz etre daouarn eur vanden soudardet pere he c’hassaz euz an eil enezen d’eben gant diou vignonez dezhi Lucia ha Clara, hag e lezaz he unan en eun enez eleac’h n’oa nemet eur pesketaer paour bennag o chom e coz lochennou. Poan e devoue o caout eun toul evit mont euz a zindan an amzer, hag e tremenaz eno daou-ugent vloaz o veva evel eun æl. Eun dra epken a rea nec’h dezhi, hag oa defot na doa bet laket d’ar maro : hogen an Tad Pasio, a gompagnunez Jesus o veza scrifet dezhi ec’h anaveze an iliz evit merzerien meur a hini ha n’oant bet nemet harluet, ne devoue mui a velconi gant kementso, hag a vevas e peoc’h.\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/259&oldid=162308 »\nKemmoù diwezhañ degaset d'ar bajenn-mañ d'an 15 Mae 2020, da 18:34.


Hiziv c’hoazh, n’eus nemet bruzhunoù evit ar vrezhonegerien (65 eurvezh ar bloaz). N’eus netra e Liger Atlantel. Ar 4 munutenn hanter a geleier brezhoneg, daoust dezho bezañ gwall zister evit buhez sokial hor yezh, a vez skarzhet e-pad ar vakañsoù, ar pontoù, ha n’eus ket anezho kennebeut en dibenn sizhun. N’eus netra evit ar gallo kennebeut. En un doare ledanoc’h, sevenadur ha buhez Breizh n’o deus lec’h ebet da vezañ gwelet ha klevet, daoust da abadennoù a dalvoudegezh bras re ral a wech siwazh, en un tele publik dalc’het gant ar mikrokosm Parizian hag e zoare da sellet eus ar bed.\nAn taos tele a vez paeet gant ar Vretoned a ya da greskiñ pouez impljoù Paris (96% an implijoù prevez) hag a vir ouzh Bretoned a garfe labourat er selled ha kleved e Breizh, da gavout labour en o bro.\nAr gwallziforc’h-se, yezhel, ekonomikel, sokial, ha sevenadurel a zo dic’houzañvus. Ne c’hellomp ket mui gouzañv. Danevell Anne Brucy hag ar Gouarnamant gall a rank lakaat un termen d’an dismegañs-se hep termal muioc’h.


Buhez ar Sent/1912/Visant - Wikimammenn\nBuhez ar Sent/1912/Visant\n◄ Agnes Visant Dimezi ar Werc’hez ►\nEil devez warn-ugent a viz Genver\nAvieler ha merzer (***-304)\nVisant, ganet en Hueska, er Spagn, a oe roët gant e dud da eskob Saragos da zevel.\nKenteliet evel ma oe, e teuas da vezan, en berr amzer, eun den eus ar re zesketan. Da daou vla warn-ugent, e oe grêt avieler, hag e eskob hen c’hargas da rei ar gelennadurez kristen d’ar bobl. Evel an Ebestel, Visant a lakas c’houezen e dâl ha gwad e galon da vagan ar fe an evoa hadet en eneou dre e brezegennou.\nAn amzer-ze a oa eun amzer drist evit ar gristenien. Impalaered Rom o devoa touet diskar, betek an divezan, kement penn kristen a oa war an douar. O c’houarn ar Spagn e oa, en o lec’h, eun den, e hano Dasian, pagan goue, gwriet e ene gant kement si fall a c’hall bezan en korf an den.\nKentan tra a reas evit dont a benn eus ar gristenien a oe diskar o fastor. Visant hag e eskob a oe eta chadennet ha kaset, war o zroad ha hep tamm, betek Valans.\nEn em gavet eno, e oent tôlet er prizon elec’h o devoa kalz da c’houzanv gant an naon hag ar yenien. Pa zonjas d’ar gouarner e tleent bezan dija hanter-varo gant an dienez, e lakas o digas dirakan. Chom a reas sebezet o welet o nerz hag o yec’hed.\n— Ma fell d’ac’h, emezan, en em denn beo eus adre ma daouarn, grêt evel ar re-all, kinniget ezans d’hon doueou.\nAn avieler, en hano e eskob hag en e hini, a lavaras :\n— Satan, an drouk-spered, eo a ra d’ac’h ober brezel d’imp evel ma ret. Hennez eo ho Toue ; mes evidomp-ni, n’hen adorfomp ket ; ni a chomo, betek ar maro, ar pez m’omp bet betek hen, servijerien ha testou ar gwir Doue, a vev epad an holl gantvejou hag a ro d’imp nerz da zisprijout ho promeseou hag ho kourdrouzou.\nDasian a yeas en kounnar o klevet komzou kalonek an den yaouank :\n— Harluet  an eskob, emezan d’e dud, hag astennet egile war eur marc’h koat ha torret e izili outan !\nHeuilhet e oe ar gourc’hemen ; hag ar merzer ne re van. Diwar ar marc’h koat, Dasian, fuloret, a reas e stlepel war heskennou dir lemm, ’ us d’eun tantad tân.\nDispennet e oe e gorf gant ivinou houarn, ha tôlet dornadou holen en e c’houliou da greski al leskadurez. Hag ar merzer ne re van. E zaoulagad laouennik holl a oa troet warzu an nenv.\n— Ne bleg ket c’hoaz, eme Dasian, êt er-mêz anezan e-unan ; ober a raio, abred pe zivezat ! Tôlet anezan er prizon enkan, lousan ha dônan zo ! Goloet al leurzi gant podou torret ha gwer bruzunet !\nGrêt e oe herve e lavar. Hag ar merzer ne rê van.\nMes epad an noz, êle an nenv a ziskennas da gaout o breur war an douar : « Bez laouen, emeze, an hini an eus da gennerzet er stourmad a zo o vlansonan da gurunen. »\nBourrevien, chomet drek an nor, a welas eur sklerijen dudius o lintran endro d’ezan en dônder e brizon, hag a deuas d’en em deuler en harz e dreid da c’houlenn o fardon. Anzav a rejont, a vouez uhel, ne oa Doue ebet nemet hini ar gristenien. Pa glevas Dasian an neventi-ze, e oe dare d’ezan bezan mouget gant ar gasoni a yeas ennan :\n— Klaskomp eun hent-all, emezan, ha gwelomp ha dre zousder e plegfomp ar penn-fall-ze !\nLakat a reas ar merzer war eur gwele eus ar re wakan, gant medesined war e dro da louzaoui e c’houliou ; mes kerkent ha ma oe grêt d’ezan gourvez warnezan, e ene glan a nijas da lein an nenv.\nDasian, trec’het ha mezek, a reas teuler korf ar merzer er-mêz eus kêr, d’al loened goue da zibri ; mes eur vran a deuas d’e zifenn, hag aneval ebet n’hallas e zispenn.\nPa glevas Dasian ar burzud-all-ze, e kollas e benn hag e reas stlepel ar c’horf don-don er mor bras.\nMes Doue hag a dôl evez war holl eskern an dud, a reas d’ar c’horf binniget dont war an ôd, hag ar gristenien hen sebelias gant enor ha doujanz.\nNerz-kalon ar verzerien\nSebezus eo gwelet nerz-kalon ha pasianted ar zent en kreiz poaniou o merzerenti. Penôs o deus gallet an dud-ze, dister da welet, darn aneze, darn-all en barr o yaouankiz, merc’hed kalz-all, bugale zoken, meur a hini, a oa trawalc’h d’eze lavaret eur ger hag e oant lôsket da vale, penôs o deus gallet an dud-ze chom hep lezel ar ger-ze da gouezan eus o genou ?\nPenôs o deus gallet gouzanv ar poaniou skrijus o deus gouzanvet ?\nKristenien kantvejou kentan an Iliz a rene eur vue santel, a oa madelezus an eil en kenver egile, a gleve an oferen ken alïes ha bemde, pa c’hallent, hag a gommunie beb oferen a glevent. Kristenien kantvejou kentan an Iliz a oa gwir gristenien, hag eur c’hristen hag a zo eur gwir gristen, n’eus netra, nag en douar, nag en ifern, goest d’e zispartian diouz e Zoue. Ar garante a zo trec’h d’ar maro.\nEn hon amzer, an Iliz a zo gwasket, ken gwasket pe gwasketoc’h evit en he zri-c’hant vla kentan. Evit bezan barrek da vale war hent an enor hag ar zantelez, ar gristenien o deus ezom da zibri alïes ar bara diskennet eus an nenv hag a grenvae o breudeur henan. C’hoant Leon XIII oa gwelet ar gristenien o kommunian bep sul ; c’hoant Pi X eo o gwelet o kommunian bemde.\nDre ar gommunion, ar c’hristen a lak karanteziou ha c’hoantegeziou Jezuz-Krist da vezan e re.\nDre ar gommunion. ar c’hristen a deu da vezan eun eil Krist. N’hall netra ober droug d’ezan, rak ar garante a zo trec’h d’ar maro.\n↑ Harlui, exiler ; harlu, exil.\nAdtapet diwar « https://br.wikisource.org/w/index.php?title=Buhez_ar_Sent/1912/Visant&oldid=36117 »\nKemmoù diwezhañ degaset d'ar bajenn-mañ d'an 29 Mae 2012, da 07:07.


Pajenn:Le Clerc - Ma beaj Jeruzalem, 1902.djvu/158 - Wikimammenn\nPajenn:Le Clerc - Ma beaj Jeruzalem, 1902.djvu/158\nEr blavez triwæc’h kant trizek ha tri-ugent, ’vel kent, e taulaz ple al Latined ne chome ken nemet tri dach. Larout a rejont d’ar C’hresianed paouez ; ar re-man, ’vit-se, drouk enne, a oall-gasaz pemp Tad fransezad.\nMak-Mahon, a oa neuze penn-rener ar Republik, en Bro-C’hall, en em glemmaz d’ar Sultan ; hag, aboue, eur zoudard turk en em dalc’h, noz de, ’barz ar Gleuzen zantel evit evesaat ha harz ar C’hresianed da beurdistagan ar stereden.\nPoaniuz eo d’in skrivan ha d’am lennerien lenn treo diboell evelse diwar-benn ar Gleuzen zantel, e-læc’h treo da frealzi ha da zederaat ar galon. A drugare Doue, pa ’ver aman, na chom ket pell ar spered da zonjal er C’hresianed hag en o ardo.\nRed eo d’ean mont da heuilh ar galon a zo goneet gant eur zonj all, ar zonj euz ar pez a zo c’hoarveet en Betleem breman ’zo naontek kant vla.\nMar plij kement d’ar Gristenien gouelio an Nedelek a digas d’ê ar zonj euz madelez dispar o Zalver, mar plij kement d’ê, epad an oferen hanter-noz, en em dougen a spered da graouik ar Mabik Jezuz, petra ’ta a dleomp-ni santout en hon c’halon pa welomp gant daoulagad hon c’horf al læc’h m’eo ganet ennan Mab Doue, pa stokomp outan hon daouarn, pa bokomp d’ean gant hon *diweuz ! C’hoant hon defe da laret ’vel sant Per war ar mene Tabor « O ! aman eo brao bean ! »\nPetra bennag eo kempennet kaer ar Gleuzen zantel. Bolzet eo deuz kroec’h ha gwisket penn-da-benn gant marbr da gentan, ha, goude, gant eur gwiad amiant an euz roet Mak-Mahon er blavez 1873.\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/158&oldid=107883 »\nKemmoù diwezhañ degaset d'ar bajenn-mañ d'an 18 Gwe 2017, da 17:18.


Baía de Todos os Santos - Wikipedia\nAr Baía de Todos-os-Santos, pe Bae an Hollsent, eo brasañ pleg-mor Brazil, hag e stad Bahia emañ.\nKartenn istorel ar pleg-mor, gant Salvador da Bahia\nAnvet e voe e 1501, pa zegouezhas listri eus Portugal, warno tud kaset da ergerzhout douaroù nevez hag a oa bet dizoloet bloaz a-raok gant Pedro Álvares Cabral. D'ar 1añ a viz Du e oa, Dia de Todos os Santos, da lavarout eo Gouel an Hollsent hervez an deiziadur katolik.\nE penn al listri-se e oa Gaspar de Lemos, ha gantañ edo Amerigo Vespucci, kartennour ha skrivagner, a oa o vont da reiñ e anv d'ur c'hevandir penn-da-benn, ha hennezh neuze da gregiñ da envel kement torosenn war-lerc'h sant an deiz ma vezent spurmantet.\nDeiz an Holl Sent e oa en deiz-se, ha diwezhatoc'h e voe dibabet sevel el lec'h-se ar gêr a voe kentañ kêr-benn Brazil : Salvador.\nAbalamour dezhi eo e voe roet d'ar stad anv Bahia.\nEr pleg-mor ez eus un toullad inizi, hag en o zouez:\nIlha dos Frades, Ilha de Maré hag Ilha de Bom Jesus\nSetu anvioù kumunioù ar bae:\nAratuípe, Cachoeira, Candeias, Itaparica, Jaguaripe, Madre de Deus, Maragogipe, Muniz Ferreira, Muritiba, Nazaré, Salinas da Margarida, Salvador, Santo Amaro, São Félix, São Francisco do Conde, Saubara e Vera Cruz.\nAdtapet diwar « https://br.wikipedia.org/w/index.php?title=Baía_de_Todos_os_Santos&oldid=1882332 »\nDernière modification le 31 Gou 2020, à 17:17\nKemmoù diwezhañ degaset d'ar bajenn-mañ d'an 31 Gou 2020, da 17:17.


War-du ar pal - Wikipedia\nWar-du ar pal\n(Adkaset eus War du ar pal)\nWar Du ar Pal, Dastumadenn studiadennoù diwar-benn Breiz, Revue d'études bretonne, a oa ur gelaouenn vroadelour vreton gatolik embannet e 1938 gant ar vreudeur Yves, Herve ha Raymond Delaporte, ur gelaouenn studi breton graet evit an Emsav a-bezh, kement ha talañ ouzh ar gelaouenn Stur hag a oa broadelour sokialour. Embannet e voe etre miz C'hwevrer 1938 ha miz Eost 1939. Teir niverenn a zo bet nemetken.\nDivyezhek e oa ar gelaouenn, galleg ha brezhoneg enni. Kavet e veze studiadennoù war ar yezh ("Penaos niveriñ e Brezhoneg?"), an Istor ("Dre delwennoù Breizh"), an ekonomiezh pe ar politikerezh.\n4 Ar Brezhoneg\n5 Studiadennoù istorel\nYeun ar Gow : "Geriou Brezhonek beo nebeut anavezet gant ar skrivagnerien"\nYann Goulet : "Dre delwennoù Breizh"\nLan ar Bihan : "Yezhadur ar Brezhoneg"\nYouenn Drezen : "Testennoù e Brezhoneg"\nRoperzh er Mason : "Studiadennoù war Brezhoneg Gwened"\nDiouzh un tu e kaver troiennoù gouennelour : "En cas de guerre Les fermes bretonnes seront-elles livrées aux Arabes, aux Nègres et aux Jaunes?" (Niv. 2, p. 135) ha diouzh an tu all e kaver savboentoù a sav sklaer a-enep an naziegezh  met a chom hep bezañ tost d'ar gelaouenn Stur.\nEvit kavout un hent war ar sujed-se, ar gelaouenn a implij gerioù ar pab ha re kemennadennoù an eskoptioù katolik e Bro-C'hall.\nSavet e oa ar gelaouenn a-enep ar sponterezh breton met en ur ziskouez e oa dre fazi ar Stad c'hall hag a vouge Breizh hag ar brezhoneg e oa seurt obererezhioù o c'hoarvezout. Ar gelaouenn a roe harp memestra d'ar re harzet pe argaset gant an archerien pe ar justis evit an aferioù sponterezh.\nBruderezh evit obererezhioù "Ar brezoneg er Skol" (Raymond Delaporte a oa bet prezidant an aozadur).\nBruderezh ha harp war labourioù unvaniñ ar yezh vrezhonek.\nStudiadennoù istorel a gaver er gelaouenn ; dre vras ez int tuet gant ur sell tost d'ar relijion hag ar glad katolik e Breizh.\nLevraoueg Vroadel Bro-C'hall\n↑ War-du ar pal, niverenn 1, testenn digeriñ gant Hervé Kerhor.\n↑ War du ar pal, niverenn 2, "Kudenn ar ouenn, le problème de la race", gant Natalis.\nAdtapet diwar « https://br.wikipedia.org/w/index.php?title=War-du_ar_pal&oldid=1745905 »\nDernière modification le 13 Ebr 2017, à 20:03\nKemmoù diwezhañ degaset d'ar bajenn-mañ d'an 13 Ebr 2017, da 20:03.


Accueil / À la Une / JO Rio 2016 : ur skipailh repuidi evit ar wech kentañ !\nMaxime TOUZE 8 août 2016\nDisadorn vintin, abred-tre, o deus bet tro ar re galonekañ chomet da sellet ouzh lid-digeriñ ar C’hoarioù Olimpek da welet ur skipailh dic’hortoz just a-raok hini Brazil, hag a gloze dibunadeg ar broadoù. Ur skipailh repuidi an hini e oa. Dek atletour o tont eus Siria, Etiopia, Soudan ar C’hreisteiz ha Republik demokratel Congo, c’hwec’h paotr ha peder flac’h. Dek atletour o kas o hunvre da benn, daoust d’an holl drubuilhoù ha d’an holl skoilhoù.\nA-dreñv banniel ar C’hoarioù Olimpek o deus dibunet e sportva Maracanã e Rio. Dibabet int bet gant ar Poellgor Etrebroadel Olimpek evit sevel ur skipailh repuidi. Ar pal : lakaat war wel planedenn griz ar 65 milion a dud diblaset er bed a-bezh e 2015. Lod eus an dek atletour a oa aet kuit eus o bro pa oant bugale, lod all goude bezañ toullet o hent en ur sport a-vicher. Ar mennozh da sevel ar skipailh-se a oa bet empennet ar bloaz paseet, gant divroadeg vras miliadoù a dud o vont war-zu Europa. Arc’hant zo bet kavet gant ar Poellgor Etrebroadel Olimpek, tost da 2 vilion a euroioù, evit sevel ar skipailh-se. Dezverkoù spis a oa evit bezañ e-barzh : al live sportel, ur statud ofisiel a repuad gwiriekaet gant ONU, ar saviad personel hag hentad pep sportour.\nUn doare evit ar PEO da ziskouez ez eus gwir dalvoudegezhioù e bed ar sport met ivez evit reiñ ur skeudenn bozitivel dioutañ e-unan. Kudennoù a zo bet nevez ’zo gant reuz doperezh stad Rusia pe c’hoazh an diskred a zo war C’hoarioù Olimpek 2020 e Tokyo, gwalc’het daouarn un nebeud izili eus ar PEO hervez kont.\nDec’h e oa aet ar maout gant Yusra Mardini, un neuñverez triwec’h vloaz a-orin eus Siria, en he rumm 100 m balafenn. Bloaz ’zo he doa savetaet gant he c’hoar triwec’h den o vountañ ur vag war-zu Bro-C’hres…\nPartager la publication "JO Rio 2016 : ur skipailh repuidi evit ar wech kentañ !"


Friday 24 May 2013 - 12:56:34 AM\nRenad 42 vloaz hep rannañ ar galloud\nTugdual D ha Mathieu S\nMerc'her 02 a viz Du 2011 - 7:36:49 Enderv\nMouammar Kadhafi, oadet a 69 bloaz, zo marvet d'an 20 a viz Here 2011 e Sirt. Kavet eo bet an diktatour gloazet e-barzh un duelenn ha lazhet eo bet diouzhtu goude. Un deiziad istorel eo evit Libia, fin an tiranterezh hag an diktatouriezh ?\nTunizia : ul lec'hienn internet da vroudañ da votiñ\nVefa L, Keilidh L ha Valentine LGD\nMerc'her 02 a viz Du 2011 - 1:04:05 Enderv\nInes Abid zo 22 vloaz ha studierez war ar medisinerezh. Krouet he deus gant mignoned ur lec'hienn internet evit broudañ ar re yaouank da vont de votiñ disul devezh an dilennadegoù e Tunizia. Manifestet o deus ar re yaouank a-enep da vBen-Ali. Kroget e oa ar manifestadegoù er goañv tremenet. Skuizh e oa an Dunizianed gant mod Ben-Ali da verañ ar vro. « Ar gudenn zo n'a ket mat an ekonomiezh nag al labour kennebeut. Setu perak ez eo a-bouez bras mont da votiñ disul », eme Ines. Met diaes eo evit ar yaouank da c'hoaz gant 103 strollad war ar renk.\nTunizia : al laiked o vanifestiñ\nTrifin K ha Lena H\nMeurzh 01 a viz Du 2011 - 10:43:23 Enderv\nD'ar Sul 16 a viz Here 2011, ez eus bet, etre 3 000 ha 5 000 den o vanifestiñ war vali Mohamed V e Tunis (Tunizia), en ur ganañ, meur a wech, o c'han-broadel. War-bouez daou pe dri anterinour o deus klasket lakaat jeu da sevel, ez eo chomet sioul an dud hag ar vanifestadeg dre-vras. Eno emañ al lodenn vrasañ eus ar maouezed, memes ar reoù goueliet, a-enep. Ar reoù a vanifeste a zo kentoc'h eus renkad begenn uhelañ ar gevredigezh. Aon o deus ec'h errufe an Islamourien e penn an dilennadegoù, disul o tont, dre ma n'o deus ket c'hoant kaout un diktatouriezh nevez.\nAljeria : ar polis a-enep d'an alkol\nMeurzh 01 a viz Du 2011 - 10:33:45 Enderv\nAbaoe un nebeud a mizioù, e vez serret kalz a ostalerioù gant polis Aljeria. Kroget ez eus ur brezel a-enep d'an alkol. Da skouer, e Tizi Ouzou, en ur ober ur miz, ez eus bet serret un dek stal alkol bennak. N'eo ket anavezet c'hoazh an niver rik a ostalerioù hag a stalioù alkol a zo bet serret (n'eus ket a statistikoù ofisiel c'hoazh) , met kalz a vefe bet serret abaoe miz Gwengolo.\nFuloret tud yaouank Mayotte\nVefa L ha Keilidh L\nLun 17 a viz Here 2011 - 6:26:44 Enderv\nEmañ ar re yaouank o vanifestiñ e straedoù Mayotte war an div enezenn, an Douar-bihan hag an Douar-bras, dre ma’z eo kresket re priz an danvezioù a vez ar muiañ a ezhomm anezhe evel ar boued pe ar gaz,... Se a oa diriaou tremenet hag e-pad ar manifestadegoù-se ez eus bet ur plac'hig vihan gloazet, met he buhez n'emañ ket en arvar ken. Deuet eo an dizemglev diwar priz ar glaou ha priz an askelloù kig-yar krazet, hag a zo meuz karetañ ar Vahoreed. Da c'hortoz ez eus bet lakaet muioc'h-mui a boliserien er straedoù da virout ar peoc’h.\nPriz Nobel ar Peoc'h da deir maouez eus Afrika\nLun 17 a viz Here 2011 - 5:30:35 Enderv\nRoet eo bet Priz Nobel ar peoc'h da deir maouez eus Afrika : prezidantez Liberia, Ellen Johnson Stirleaf, he c’henvroadez Leymah Gbowee hag ar Yemenadez Towakkol Karman. Gounezet o deus ar Priz Nobel evit ar "stourm hep feulster evit surentez ar merc'hed hag o frankiz a-benn kemer perzh evit lakaat ar peoc'h da vont war-raok ". Ellen Johnson Sirleaf (72vloaz) he deus sikouret, da skouer, da adsevel ur vro diskaret da heul ur brezel a badas 14 vloaz en he bro. Leymah Gbowee, he deus lakaet ur fin d’ar brezel diabarzh e 2003.\nElenn Johnson Sirleaf, priz Nobel ar peoc'h\nMathieu S ha Tugdual D\nSadorn 08 a viz Here 2011 - 9:05:24 Enderv\nElenn Johnson Sirleaf, presidantez Bro-Liberia en Afrika, he deus bet priz Nobel ar peoc'h d'ar 7 a viz here 2011 d'an oad a 72 vloaz. Dibabet eo bet abalamour m'he deus adsavet he bro a oa bet diskaret gant 10 vloaz brezel.\nAmazigh, berbereg: Yezhoù ofisiel e Bro-Maroko\nLun 11 a viz Gouhere 2011 - 9:46:15 Beure\nDleout a rafe an amazigh, pe ar berbereg, dont da vezañ yezh ofisiel e Bro-Maroko e-kichen an arabeg, mard eo gwir ar pezh a vo skrivet e bonreizh nevez ar vro. Un nevezenti eo e Hanternoz Afrika hag un doare da zoujañ ouzh gwirioù ar Verbered niverus a zo er Rouantelezh-se.\nUn toullad sklaeraennoù\nTemperadur: 9 °C\nAvel: Cheñchus eus Kornôg (280°) da Norzh (350°), 18.5 km/eur\nGwask: 1018 hPa\nGwelusted: 10 mil\nGwener, 2013-05-24 00:00 Geriadur


Pierre Le Treut - Wikipedia\nPierre Le Treut, ganet d'an 21 a viz Ebrel 1929 e Dol ha marvet d'ar 4 a viz C'hwevrer 2004, a oa ul loenvezeg hag ur politiker hag en deus pledet kalz gant sevenadur Breizh.\nE familh a oa a-orin eus Lokorn.\nE 1951 e stagas gant studioù loenvezegiezh e Maisons-Alfort hag e Pariz. Labourat a reas da gentañ en Institut Pasteur a-raok mont d'ober e amzer soudard e Bro-Aljeria. En em staliañ a reas goude e Kastell-Geron e-kichen Roazhon.\nDilennet e 1965 er c'huzul-kêr e teuas da vezañ eilmaer (eus kostezenn ar c'hreiz). Eus 1971 da 1977 e voe en tu-enep. Dilennet e voe da vaer e 1977. Chom a reas betek 2001.\nDilennet eo bet kuzulier departamant e 1965 ha kuzulier rannvro e 1974. Dont a reas da vezañ besprezidant ar C'huzul Rannvro karget eus ar sevenadur e 1986. Dedennet gant sevenadur Breizh e voe e-touez diazezourien Skol-Uhel ar Vro. Prezidant an aozadur e voe eus 1986 betek 1998. Prezidant Dastumadeg rannvroel an arz kempred (FRAC - Fonds régional d'Art Contemporain) eo bet ivez.\nResevet en deus Kolier an Erminig e 1996.\nAdtapet diwar « https://br.wikipedia.org/w/index.php?title=Pierre_Le_Treut&oldid=1664638 »\nKemmoù diwezhañ degaset d'ar bajenn-mañ d'an 26 Gwe 2015, da 14:33.


Bisklavret - BreizhVOD\n14min2011 Tresadennoù-bev, Filmoù bevaat berr\nUn itron, gwreg d’ur Baron, he deus merzhet ez ae e gwaz kuit alies. Goulenn a ra gantañ petra zo kaoz : anzav a ra dezhi e teu da vezañ Bisklavret. Drastañ, laerez ha lazhañ a ra p’eo kemmet e bleiz-noz. Spontet hag heuget, e tiskuilh an itron ar sekred-se d’ur marc’heg hag a rae lez dezhi keit zo. En em ginnig a ra hi dezhañ hag e c’houlenn gantañ mont da laerez dilhad ar Baron p’eo aet e-pad un nozvezh. Kondaonet eo neuze ar paour-kaezh Baron da gantreal en e stumm loen…\nAdaptation en breton / Azasaat e brezhoneg : Tangi Daniel diwar testenn Pierrette Kermoal, Leoù Marie de France, embannaduruioù Aber 2012\nComédiens doubleurs :\nLiseidi Lise Felix Le Dantec Lannuon diwar intrudu o c’helenner Goulven Morvan\nKonterez : Julia Le Sann\nItron : Maéva Abernot – Maïlys L’Oléron – Emma Chapelain – Léa Jarrar\nBisklavret : Nathan Foulgoc – Gabriel Rondeau\nRoue : Lanig Hemeury – Mael Brochen\nBeleg : Cheun Bernard\nSavet gant Emilie Mercier\nAzasaat : Tangi Daniel\nRen arzel : Tangi Daniel


Diwan - Ur c’houlennaoueg d’an dud war ar renk evit an dilennadegoù : disoc’hoù a-raok an dro gentañ\nDegemer > Ur-choulennaoueg-dan-dud-war-ar-renk-evit-an-dilennadegou-disochou-a-raok-an-dro-gentan\nKemennadenn ar strollad broadel Evit Ma Vevo Hor Yezhoù\nEvel m’en doa graet da geñver ar c’houlzad prezidantelezh en deus kaset ar strollad Evit Ma vevo Hor Yezhoù ur c’houlennaoueg enlinenn d’an dud war ar renk evit mont da gannaded. Ar pal eo anavezout petra emaint e soñj ober evit diorren yezhoù an tiriadoù hag ar rannvroioù.\nEvit pezh a sell ouzh Breizh eo bet kaset ar c’houlennaoueg d’an dud war ar renk gant un nebeud kevredigezhioù izili eus ar strollad Evit Ma Vevo Hor Yezhoù (Diwan, Kelennomp, Kevre Breizh) mui ar strollad Ai'ta!.\nEn un doare fetis ez eus bet savet 7 goulenn gant ar strollad. Evit pep hini anezho e c’hell an dud war ar renk resisaat o respont gant un evezhiadenn. Ar seizh goulenn-mañ a sell ouzh : kemm ar vonreizh, ar c’helc’h-lizher war ar c’helenn dre soubidigezh, an araezioù evit ar c’helenn, implij yezhoù an tiriadoù er vuhez foran hag o c’henofisielded, karta Europa ar yezhoù rannvro ha minorelaet hag ar sevenadur.\nDivizet en deus ar strollad atersiñ da gentañ an dud war ar renk en tiriadoù ma vez komzet ur yezh tiriadel. En holl ez eus bet kaset 900 goulennaoueg hag hon eus bet 219 respont betek hen. N’eo ket bet kaset ar c’houlennaoueg d’an dud war ar renk e anv strolladoù eus an tu-dehoù pellañ pa ez eo digenglotus penn-da-benn raktres kevredigezh a ginnigont gant liesseurted liesseurted ar yezhoù hag ar sevenadurioù difennet gant ar Strollad Evit ma Vevo Hor Yezhoù.\nAn holl respontoù degemeret ez eus tu lenn war ar gartenn enlinenn amañ !\nGerioù-alc'hwez stag : Pour que vivent nos langues politique


Pajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/153 - Wikimammenn\nPajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/153\ndage hac er schism, eit er peah é mesq er grechénion. Hum gonsacret de Zoué eit er chervigein guet mui a fidélité er rest a hou puhé. Pedet er Uiriés santel, hou ç’Æl mat, sant Jojeb, hou Tad seraphiq sant Françæs, de drugairécat hun Salvér eit oh. Mæs groeit ma padou hou ç’act a drugairé quehæt èl en dé-cé. N’en det quet d’ancoéhat quênt en noz er bonheur bras e hoès bet de vitin : groeit hou possibl eit bout fidelloh de Zoué durand en dé-cé.\nGUIR é n’en dé quet necessær absolumant gobér retræt eit bout salvet ; mæs neoah ellein e rér laret é ma ur moyant\nAdtapet diwar « https://br.wikisource.org/w/index.php?title=Pajenn:Er_Règl_ag_en_drivet-Urh_a_Benigen,_instituet_dré_er_Séraphiq-Patriarch_Sant_Françæs.djvu/153&oldid=126177 »


Pajenn:Catechis, 1817.djvu/67 - Wikimammenn\nAnani en devoa laret ur gaou d’ar Speret-Santel, a lavar eo da Zoue en deus laret ar gaou-se. S. Paul goude bezàn laret d’ar bobl a Gorinth penaus e voant an Templ a Doue, a lavar penaus ho mempro eo an Templ eus ar Speret-Santel. Er vadiziant hac ep oll invocationo eus an Dreindet adorabl, ar Speret-Santel a so ive invoquet. Santifia a ra hon ineo, rei a ra ar garantez hac ar c’hraç, evel remission ar pec’hejo. Dezân eo da henvel ha da blaci ar Vinistret evit gouvern an Ilis.\nJesus-Christ, evel hon deus lavaret, a ordrenas d’e Ebestel chom en Jerusalem quen n’en dise digasset deze ar Speret-Santel. En em retira a resont evit beva er retret, er silanç, er beden. En deiz Pentecost ar Judevien, voar dro nav heur dious ar mintin, an decvet deiz goude Ascension hon Salver, e voe clevet un drous evel deus un avel tempest, peini a gargas an ty elec’h ma voa an Disquibien gant ar Verc’hes Vari. Querquent e voe guelet teodo tân, pere en em bartageas hac en em reposas voar ben pep hini. Carguet e voent eus ar Speret Santel. Rei a eure deze couraich ; etablissa a ra enne e demeuranç ; ober a ra aneze tud nevez en ur rei deze ar sclærigen a garantez Doue, a ardeur, a ners, a vertu, ii pere a voa poultron hac imparfait. Digueri a eure o squient evit ober deze compren ar guirioneo eus ar religion, ii pere a voa grosserien hac ep squient. Ober a eure deze an donæzon da goms lies a langaich ha da ober miraclo. Rei a eure deze ar buissanç da gommunica e donæsono d’ar re a gredo en J.C., pe dre an Ebestel\nAdtapet diwar « https://br.wikisource.org/w/index.php?title=Pajenn:Catechis,_1817.djvu/67&oldid=110521 »\nKemmoù diwezhañ degaset d'ar bajenn-mañ d'an 15 Kzu 2017, da 23:03.


Kevread rannvroel evit sevenadur ha le glad ar mor e Breizh - PCI Collectif\nKeleier Kevread rannvroel evit sevenadur ha le glad ar mor e Breizh\nKevread rannvroel evit sevenadur ha le glad ar mor e Breizh\nLakaat glad ha memor a-gevret\n« Lakaat a reomp war-ziskouez an testenioù hag a ro kalz muioc’h a dalvoudegezh d’ar glad savadurel. Da betra mirout un tour-tan ma n’eur ket evit gouzout peseurt doare diwaller zo bet o labourat ennañ ? Petra a vefe hor glad hep youl ha labour ar maouezed hag ar wazed ? Labourat lec’h m’emañ ar bigi ha testeni an dud bet o labourat ganto a dalvez mirout ur glad bev a chom da zastum, ur glad en deuse blas en endro evel hor chapelioù hag hon tiez kozh… »\ne karg ar Glad Sevenadurel Dizanvezel er GRSGM\n« E-doug ar bloavezhioù 70 e oamp en ur gevredigezh hag ur sevenadur a veze treuzkaset gouiziegezhioù ha chemet dre gomz, hag alese en arvar, prest da vont da get. Poent bras e oa dastum glad dre gomz an dud a vori. Evit-se eo bet savet kevread rannvroel evit sevenadur ha glad ar mor e Breizh, er bloaz 1979, gant Alain Decaux a oa kuzulier e Renerezh rannvroel aferioù sevenadurel Breizh », eme Clémentine Le Moigne, karget eus Glad Sevenadurel Dizanvezel e mor e KRSGM Breizh. Ar palioù : kevrediñ ar c’hevredigezhioù tro-dro da c’hlad ar mor, harpañ o obererezhioù gwareziñ,dastum ar chemet teknikel ha studiañ an teuliadoù evit harpañ anezho gant o labour gwareziñ, dastum an doareoù-ober teknikel ha studiañ teuliadoù evit rummañ Monumant istorel pe kas war ad-renabl Monumantoù istorel ministrerezh ar Sevenadur hag ar C’hehentiñ.\nRet eo menegiñ ouzhpenn-se al label Bag a Dalvoudegezh evit ar Glad (BDG) roet gant ar font Glad ar mor hag ar stêrioù.\nRummañ ur vag da vonumant\tLenn da heul\n« Ne oa ket ken aes a-se, e penn-kentañ ar bloavezhioù 80, lakaat da intent e c’hellfed rummañ ur vag evel ma vez graet eus ur monumant », eme Clémentine Le Moigne. Ken abred ha 1983 e voe roet gwarez ar ministrerezh d’ar sinago Les trois frères eus Sine, bet savet er bloaz 1943, ha skloup kregina Bergère de Dom Rémy eus an Ospital, bet savet er bloaz 1936, a-drugarez da emouestladur stourmerien ar gevredigezh.\n« Ganet omp diouzh ul luskad sevenadurel kaset diwar intrudu tud sot gant glad ar mor. Ul luskad kevreet gant skipailh ar gelaouenn Chasse Marée, staliet e Douarnenez », eme c’hoazh Clémentine Le Moigne. Ha da venegiñ e oa bet savet ar chaloud sardineta Telenn Mor,er bloaz 1983, ha digoradur kreizenn stummadur ar c'halvezerezh-mor hengounel ha modern e 1984, dindan renerezh KRSGM Breizh, hep disoñjal, e 1987, digoradur ar Porzh-Mirdi… Pezh a lak ar gefridiadez da lavaret : « Kêrbenn Glad ar Mor eo Douarnenez ! ».\nTreuzkas ar chemet dre stummadurioù micherel\tLenn da heul\nGant kreizenn stummadur Atalieroù an Ifern eo lakaet an treuzkas e kalon kefridi ar GRSGM. Ouzhpenn ar stummadur TGM kalvez-mor ha TGM micherour dibrour e kinniger stummadurioù gouelierez, ha nevez ’zo dibrerez-mor, grataet evit testenioù perzhegezhioù micherel gant kevredad industriezhioù ar sevel-bigi. Fellout a rae dezhi micherelaat hentenn an dibrerez-mor, evit respont ouzh ezhommoù bagerez listri-bale . « A vloaz da vloaz e stummomp stajidi a zo sur da gaout labour goude-se », eme kefridiadez ar GSD.\nDastumadennoù hag enklaskoù diwar-benn micherioù ar mor\tLenn da heul\nE-kichen stummadurioù micherel emañ KRSGM o tiorren un dachenn sevenadurel a zo he fal dastum testenioù dre gomz digant tud bet martoloded, pe enklaskoù war micherioù ar mor. Etnologourez eo Clémentine Le Moigne ha respontet he deus ouzh meur a c’halv a-berzh kumuniezhioù, ensavadurioù pe frammoù all. « E 2010o bet anvet, ha dileuriet on bet evit kas da benn dastumadennoù testenioù diwallerien tourioù-tan gwechall e park mor Park Naturel mor an Hirwazh, da vare ma vezed oc’h en em c’houlenn petra a deufe da vezañ glad an tourioù-tan. »En tu all d’ar renabl kaset da benn-vat war an teknikoù hag ar chemet e-liamm gant ar vicher-se eo bet bouetaet al levr De mémoire de phares, embannet e Ti-embann Ouest-France e 2012, gant ar pennadoù-kaoz-se.\nDa heul an enklask-se he deus troet an etnologourez he selloù war-zu micher ar c’hedourien arouezva hag o emdroadur. Ur skouer all : e 2014 he deus kemeret perzh evit sevel renabl madoù ar glad war an Inizi Glenan, war glad ar savadurioù hag ar bigi, gant testenioù dre gomz tud a vicher ha tud boaz da zarempredi an inizi. Embannet eo bet an enklaskoù-se war ziaz roadennoù servij Renabl Rannvro Breizh.\nEvezhiañ an emdroadurioù hag empentiñ ar diarweladoù\tLenn da heul\nStudioù all zo bet kaset en-dro gant ur sell war-zu an dazont ekonomikel evel ma zispleg ar gefridiadez : « E-doug ar stummadurioù bet kaset da benn en Atalieroù an Ifern hon eus savet teir studiadenn diwar-benn micherioù ar mor, gant ar pal anavezout gwelloc’h o emdroadurioù hag empentiñ peseurt doare vo d’ar micherioù-se en amzerioù da zont. Arouezius eo an enklaskoù war an dachenn evit galloud heuliañ ha sevel ar stummadurioù, evit pezh a sell ouzh an doareoù-labour hengounel war ar chanterioù ». Menegomp ivez ar studiadenn kaset da benn war emdroadur ar pevar-ugent chanter sevel bigi bet renablet e Breizh. « M’eo chomet stabil o niver abaoe un ugent vloaz bennak, eo bet cheñchet hag o statud lezennel hag o zachenn labour, rak nebeutoc’h a vigi pesketa a gaver hiriv an deiz ». Menegomp c’hoazh ar studiadenn bet kaset en-dro e 2012 diwar-benn liested an implijoù evit ar merc’hed hag ar c’hevatalded maouezed-gwazed : « Bezañ kalvezerez-vor e Breizh ».\nHa sellet a ra al listenn-mañ, a zo pell da vezañ klok, ouzh glad ar stêrioù ivez, gant testeni skluzerien ha kobarerien ar stêr-Aon da skouer. « Adalek bremañ e vezomp didan al label GSD ar mor hag ar stêrioù. Ha gouest omp da gas hon nerzh lec’h m’eo mallus hor skoazell », eme c’hoazh Clémentine Le Moigne.\n1979 : savet eo ar gevredigezh.\n1984 : digoret eo ar greizenn stummadurioù war ar c’halvezerezh-mor hengounel ha modern .\n1990 : digoret eo ar stummadur war ar ouelierezh hengounel ha modern.\n2005 : lañs ar stummadur dibrerezh, gant Kevread an industriezhioùmerdeiñ.\nDiazezerien : Alain Decaux (DRAC Breizh), Hervé Gloux (rener mirdi ar peskerezh e Konk Kerne), Bernard Cadoret (Chasse-Marée).\nPrezidant : Jean-Marie Bechu.\nSkipailh : eizh implijad/ez leun amzer pe darn amzer hag un dek bennak a dud a youl vat.\nWar dachenn ar stummadur : Rannvro Breizh\nWar dachenn ar sevenadur (enklaskoù, dastumadennoù...) : Rannvro Breizh, Ministrerezh ar Sevenadur hag ar C’hehentiñ (DRAC).\nKevelerien : Kuzul Jeneral Penn-ar-Bed, Porzh mirdi Douarnenez, Mirdi ar peskerezh e Konk Kerne , OPCI et les partenaires en lien avec les actions menées (Temps fête a ra war-dro gouel ar mor e Douarnenez, Phare en cap e bro ar C’hab, le Park Mor an Hirwazh, kumun Loktudi, ar gevredigezh Fée de l'Aulne.…)\nRouedad : European heritage maritime (EMH), FRCPM Nord-Pas de Calais, Kevredad glad ar mor Kreizdouarel , Diazezadur glad ar mor hag ar stêrioù.\n25, Bali ar Jeneral de Gaulle - BP 234\nPz. 02 98 92 69 34\nChemet hengounel an artizaned\n807 stajiad/ez bet stummet en Atalieroù an Ifern abaoe 1984.\nWar an dibrerezh : 68, war ar ouelierezh : 129, ar ar c’halvezerezh : 610.


Journal de Renaud Camus, lundi 10 février 1986\ncréée le vendredi 3 octobre 2014, 17 h 31\nmodifiée le jeudi 29 octobre 2015, 23 h 36Lundi 10 février 1986, dix heures et demie du matin. Il neige sans discontinuer depuis deux heures et peut-être plus, à gros flocons serrés, trop humides, ~~~~ ~~~ ~~~~~ ~~~~~ ~~~~ ~~~ ~~~ ~~~~~~ ~~~~~~ ~~~~ ~~~~~~~~~ ~~~ ~~~~. ~~~ vent souffle, sur ~~~ ~~~~~ ~~’~~~ ~~~~~~~~~~~~~ ~~~~~~~~~~~ ~~~ tonnerre.\nJ’ai ~~~~~~~ ~~~~~ ~~~ ~~~~~~~ ~~~ ~~~~~~ ~~’~~~~~~~, ~~~~~ ~~~~~~~~~~ ~~~~~~~~~ ~~~ ~~~~~~~~ ~~~~~ ~~~ ~~~ ~~~~~~~~~, ~~~ ~~~~~~~~~, ~~~ ~~~~ d’abord ne s’en ~~~~~~~~~~ ~~~~. ~~~~~ ~~~ ~~~’~~~ ~~’~~~~ ~~~~~~~~, ~~~~~~~~~~~, ~~’~~~~ ~~~~ ~~~~~~~’~~~ ~~~~ ~~~~~~ ~~~~, ~~~~ ~~~~~, ~~~~~~~~ ~~~ ~~~~~~ ~~~~~~~~ ; ~~~ ~~~ ~~~~~~ ~~~~~~~ ~~~~ ~~~ ~~~~~ était fou : la ~~~~~~ ~~~~~~~~, ~~’~~~~ ~~~ ~~~~~~~~~, ~~~ ~~’~~~~ ~~~~ ~~~ ~~~~~~~~ ~~~’~~~ ~~~~~~~… ~~~~~~~~~ ~~~~ ~~~ ~~~~~~~~~, ~~~ ~~~~~~~ ~~~ ~~~~~~~ ~~~ ~~~ Panthéon ?\nMais ~~~~~~~~~ ~~~~ ~~~~~~~~~~ ~~~~ se présentent, dans ~~~ ~~~~~~~~, ~~~ ~~~~~~~~~~ ~~~~~~ ~~~’~~~~~~ ~~~ ~~~~~~~~~~~, ~~~ ~~’~~~~ ~~~~ ~~~ ~~~~~~ solution.\nL’architecte ~~’~~~~~ ~~~~~~~~~~~ ~~~~ ~~~~ ~~~~~~~~ ~~~ ~~~~~~~~~~ ~~~ ~~~ ~~~~~~~~~~~~~ ~~~ ~~~ ~~~~~~~~ de Marc Aurèle, ~~~~~ ~~~ ~~~~~ ~~~~~~~~~~~~~~, ~~~ ~~~~~ ~~~~, ~~~~ ~~~~~~~~~~~~~ ~~~~~~~~~~~~, ~~~~~~~~ ~~~ ~~~~~ ~~~~~~~~~~~~. ~~~ ~~~ ~~~~~ ~~~~~ ~~~~~~~~ ~~~~ ~~~~~~~~~~. ~~~ ~~~~~~~ ~~~~~~~~~~, ~~~~~~~~~~ ~~ ~~~~~~ qu’ont pratiqué les ~~~~~~~~~ ~~ ~~~~~~-~~~~~~, ~~~ ~~~~~ ~~ ~~~~~ : ~~~~~~ ~~~~ ~~~~~~, ~~ ~~~~~~ ~~~ ~~~ ~~~~~~~~~~~~, ~~~ ~~~~~~~~~~ ~~~ ~~~ ~~~~~~~ ~~~~~ ~~~~~~~~~~ ~~~~~~ ~~~~~~ ~~~’~~~~~~~~~~~. ~~~~ ~~~~~~~~~~~~~ de la colonne ~~~~~ ~~~~ ~~~~~~~ ~~~~~~~~~, ~~~~~ ~~~~~~~~~~~~, ~~~ ~~’~~~ ~~~~~ ~~~~~~~~, ~~’~~~ ~~~~~~~~~ ~~~ ~~~~~~~ ~~~~~~~~~~, ~~ ~~~ ~~~~ ~~~~~~~ ~~~~~~~~~~~. ~~~ ~~’~~ ~~~~~ ~~’~~~~~~~ ~~~’~~~ ~~~ ~~~~~~~~ procédé, qui reste ~~ ~~~~~~~~~, ~~~ ~~~ ~~~~~~ ~~ ~~~~~~~ ~~~ ~~~~~~. ~~~~ ~~~~~~~~~~~ ~~~~~~~~~~~~~ ~~~’~~~ ~~~ ~~~~~~ ~~~ ~~~~~~ ~~’~~~~~~~~ ~~~~ ~~~~~~~~~~~~~, ~~~ ~~~~~~~~~~, ~~~~~ ~~~’~~~ ~~~~~~ ~~~ ~~~~~~~ voir la colonne.\nIl ~~ ~~ ~~~~ ~~~~~~~~ ~~~~~~~~. ~~~~~ ~~~ ~~~ ~~~~~~ ~~~~~~~~~ ~~~~~ ~~~~~~~~~. ~~~ ~~ ~~~~~~~~~~ ~~~~~ ~~~ bâtiment, dixit toujours “~~~~” ~~~~~~~~~~~, ~~~ ~~~~~~~~~~ ~~~~~~~~~, ~~~~ ~~~~~~~~~~~~~~~~ ~~~~ ~~~~~~~~~~~ de consolidation infiniment ~~~~~ ~~~~~~ ~~~~ ~~~ ~~~~ ~~~~~~ ~~~~ ~~~~~~~~~. ~~~ ~~~~~~~~~~~~ ~~’~~~~ ~~~~ ~~~~~ ~~~~~~~. ~~~~~~~~ : ~~’~~~~~~ ~~~~ ~~~~~~ ~~~~~~~ favori…\nDeux ~~~~~~~ ~~~ quart. ~~~ ~~~~~~ ~~ ~~~~~ fini par s’accrocher ~~~ ~~~~. ~~~ ~~~~~~ ~~~ ~~~~ ~~~~~~~~~, ~~~ ~~~~ ~~~~~ ~~~ ~~~~~. ~~~~~ ~~~~ ~~~~~~, ~~~~ ~~~~~~~~~ ~~~ ~~~~~ ~~~~~~~~, ~~~ ~~~~~~~~~~ ~~~~~~ ~~~~~~~ ~~~ porte.\nLa ~~~~~~ implique les boules ~~~ ~~~~~~, ~~~ ~~~~~~, ~~~~~~~~ ~~~~~~~~~, ~~~~ ~~~~~~~~~~~~ ~~~ ~~~~~ ~~~~ ~~~~~~~~~~~ ~~~~ ~~~ ~~~~ ~~~~~~~~~ ~~~~. ~~~~~ ~~~~~~~ ~~~~ ~~~~~~~~~~ ~~~ ~~~ ~~~~~~ ~~~~ ~~~~ ~~~~~~~~~~ par des adolescents ~~~~~~~ ~~~~~ ~~~ ~~~ ~~~~~~~, ~~~~~~~ ~~~’~~~~~~ ~~~~~~~~~~~ ~~~ ~~~~~~~~~~ ~~~ ~~~~~~ ~~~~~~~~ ~~~~ ~~~~~ ~~~~~ ~~~ ~~~~~~ ~~’~~~~~~~~. ~~~ ~~ ~~~~~~ ~~~~ ~~~~~~~~ ~~~~~ ~~~~ ~~~~~~~ de neige. Un ~~~~~~~~~~ ~~ ~~~~ ~~~~~~ ~~~~ ~~~ ~~~~~~ ~~~~ ~~~~~~~~~~~~. ~~~~ ~~~~ ~~~~~~~ ~~ ~~’~~~~~~~ ~~~~~~~~~~~~ ~~~~~~~~ ~~~ ~~’~~~~~~ ~~~~ ~~~~~~~~~ ~~~ bleus.\nIl ~~ ~~ ~~~~ ~~~~~~~ ~~~~~ le mal, sans ~~~~~~ ~~~ ~~~~~~~~~ ~~~ ~~’~~ ~~~’~~~ ~~~~~~~, ~~~~~~ ~~~~~~~~ ~~~~~~~~ ~~~ ~~~~~~, ~~~ ~~~~~~ ~~~~~~~~~, ~~~ ~~~~~~~~ ~~~~~ ~~~~~, ~~~~~ ~~~~~~ ~~~~~~, ~~~~ ~~~~~~~ amusement.\nUne ~~~~~ ~~’~~~~~~, à Paris, il ~~ ~~ ~~~~~ ~~~ ~~~~ ~~~~, ~~~ ~~~~~~~~~ ~~~ ~~~~~~~~~~ ~~~~~ ~~~~~ ~~~~, ~~~ ~~~~~ ~~~ ~~~~~~~~~~ ~~~~~~-~~~~~~~~. ~~’~~~~~~ ~~~~~~~~~~~~~ ~~~~~~~. ~~~~ ~~~~~~~ ~~~~~, ~~~~~ ~~~~~ ~~~~ adolescents, jouaient aux ~~~~~~~ ~~~ ~~~~~~, ~~~ ~~~~~ ~~~ ~~’~~~~~~~ ~~~~~~-~~~~~~~~. ~~~ ~~’~~~~~~ ~~~~ ~~~ ~~~~~ ~~ ~~~ ~~~~~~~~ ~~ ~~~~. ~~’~~~ ~~~~~~~ ~~~ ~~~~~~~~~. ~~~ ~~~~~~~ ~~~ ~~~ ~~~~~~~~~, j’ai reçu une ~~~~~~ ~~~ ~~~~~~~ ~~~~~~~. ~~’~~~ ~~~~~~~ ~~~ pas.\n« Ben ~~~~~~, ~~~ ~~~~~~~~ pas ?\n— ~~~~ merci… »\nAutre ~~~~~~, ~~~~~ ~~~~~ ~~~~~~~~~. ~~~~~~~~ ~~~~~ ~~~ ~~~~~, ~~’~~~ ~~~~~ ~~~~~~~~~ : « ~~~~~~~~~ ! » (~~~ parlait comme ça, ~~~~~ ~~~ ~~~~~~-~~~.) ~~~ ~~~~~~~~ ~~’~~~~ ~~~~~ ~~ ~~~ ~~~~~~~~~~. ~~’~~~ ~~~~~~~ ~~~~ ~~~ ~~~~~~~~ ~~~ ~~~ ~~~~~ ~~~~~~ ~~~ ~~~~~ ~~~~ ~~~~~ ~~~~~ ~~~ ~~~~~~. ~~~~ agresseur m’a rejoint ~~~ ~~’~~~~ ~~~~ ~~ ~~~ ~~~~~~ ~~~ ~~~~~~ ~~~ ~~~~~~ ~~~ criant :\n« Répète ~~~~ ~~~ ~~~~~ ~~~ ~~~~~~~~~, ~~~~~ ~~~~~ ! ~~~~~~~ ~~~ ~~~~ ~~~~~ voir ! »\nIl ~~~~~~ ~~~~~~~~~~ ~~~~~~~~~ que ses camarades, ~~~~~ ~~~ ~~~~~ ~~~~~~~~~, ~~~~ ~~~ ~~~~~~ ~~~ maîtriser.\nSe ~~~~~~~ ~~~ ~~~~~~ ~~ ~~~~~ ~~~~~~~, ~~’~~~~ ~~~~~~~~~~~. ~~~~~ ~~~ ~~~~~ ~~~~ ~~~~~~. ~~~~~~ ~~~~~~~ ?\nvoir l’entrée du lundi 10 février 1986 et son image dans Le Jour ni l’Heure


Kardinal (pesk) - Wikipedia\nParacheirodon innesi : neon\nEvit implijoù all an anv Kardinal, gwelet Kardinal (disheñvelout).\nUr pesk dour dous eus kerentiad ar Characidae eo ar Paracheirodon axelrodi. E gavout a reer e stêrioù Orinoco ha Rio Negro;\n3 Emzalc'h ha gouenadur\nMuzuliañ a ra war-dro 5 cm. Ar c'hardinal en deus ul linenn c'hlas-skedus hag a zo aroueziek eus e c'henad. E gof a zo ruz hag e feson a zo tost tre ouzh hini an neon a gemmersker anezhañ gantañ alies. Ar pared a zo un tammig brasoc'h eget ar barezed.\nEvel ar paracheirodoned arall e vev an neon e doureier du ha trenk (Ph 5,3 - 5,8) zoken ma c'hell bevañ e doureier bazek (betek Ph 7,8°; Plijout a ra dezhañ ur gwrezder etre 20°C ha 23° C. Aliet e vez ober ur siladenn dre daouarc'h ma fell d'an nen e virout e-barzh un akwariom. En disheol eo gwelloc'h e virout da lakaat e sae da vout skedusoc'h. Evel an holl Characidae en-deus ezhomm eus kalz oksijen.\nUr strudaj stank ha chañchamantoù dour a-blaen a zo pouezus ma fell d'an nen mirout neoned. Dek vloaz a c'hellont bevañ en un akwariom. Ret eo bezañ en gortoz eus kolloù eus 50% e-kerzh an div sizhunvezh kentañ ma n'eo ket peurvat perzh an dour.\nEmzalc'h ha gouenadurAozañ\nUr pesk-moudenn peoc'hek eo. E virout a c'heller gant an darn vrasañ eus ar pesked bihan. Gwelloc'h eo pas mirout anezhañ gant pesked brasoc'h egetañ rak ar re-mañ a c'hellfe e zebriñ pe e spontañ.\nDiaes e vez da ouennañ e-barzh an akwariom rak ezhomm en devez eus un dour dous-tre (1 - 2 KH, Ph 5,2 - 5,8) hag ur gwrezder war-dro 24°C. Dozviñ a ra er strudaj, e kelc'hiadoù teñvaloc'h ar stêr (pe an akwariom). Goulenn a ra un akwariom-dozviñ brasoc'h eget an neon (war-dro 60 cm). Ar vioù koulz hag ar munuz a zo kizidik-bras ouzh ar gouloù.\nAdtapet diwar « https://br.wikipedia.org/w/index.php?title=Kardinal_(pesk)&oldid=1855636 »


Didier Deschamps e miz Eost 2000\nDidier Claude Deschamps, bet ganet d'ar 15 a viz Here 1968 e Baiona (Pireneoù-Atlantel, Bro-C'hall), a zo bet ur melldroader etrebroadel gall a-raok mont da c'hourdoner war-lerc'h e amzer c'hoarier.\nKreizer difenner e bost dezhañ war an dachenn, c'hoariet en deus e kleuboù meur en Europa : Football Klub Naoned, Olympique de Marseille, Jirondined Bourdel, Juventus Football Club (Torino, Italia), Chelsea F.C. (Londrez, Bro-Saoz) ha Valencia Club de Fútbol (Spagn) m'en deus gounezet titloù ha trofeoù sof-kont enne.\nGourdonet en deus en un nebeud kleuboù ivez - AS Monaco FC, Juventus Football Club, Olympique de Marseille - kent bezañ anvet da zibaber skipailh Bro-C'hall d'an 8 a viz Gouere 2012, oc'h erlec'hiañ Laurent Blanc.\nKemeret en deus perzh en un dalc'h hepken :\nKib vell-droad ar bed 1998 bet aozet e Bro-C'hall : aet ar maout gantañ, hag eñ kabiten skipailh Bro-C'hall.\nKib vell-droad ar bed (evel dibaber)[kemmañ | kemmañ ar vammenn]\nKaset en deus skipailh Bro-chall betek kardgourfennoù Kib vell-droad ar bed 2014 aozet e Brazil, bet skubet er-maez 0-1 gant skipailh Alamagn (ur wech ouzhpenn evel e 1982 ha 1986...).\nAdtapet diwar « https://br.wikipedia.org/w/index.php?title=Didier_Deschamps&oldid=1790813 »\nKemmoù diwezhañ degaset d'ar bajenn-mañ d'an 25 Ebr 2018, da 07:45.


Lounezh - Wikipedia\nAl lounezh zo un organ a seven meur a gefridi. Hollbouezus eo er benvegad troazhañ hag ur roll rezdalc'hus he deus ivez. Silañ a ra ar gwad ha krouiñ an troazh ennañ danvezennoù noazus ouzh ar c'horf evel an urea hag an amoniom. Unan eus kargoù all al lounezh eo adpakañ an dour, ar glukoz hag an amindrenkennoù. Krouiñ a ra ivez hormonoù.\nDiv lounezh zo e korf an den, e kavenn ar c'hof. Ar gwad a vez kaset dezhe dre an talmerennoù ha kaset kuit dre ar gwazhiennoù. An troazh a vez skarzhet d'ar c'hwezigell dre ar sanioù-troazh\nAn div lounezh en den\nLounezh kleiz un den\n1 Pikern - 2 Talmerenn etre-flipezennoù - 3 Talmerenn al lounezh - 4 Gwazhienn al lounezh - 5 Begel - 6 Lestr - 7 San-droazh - 8 Kalir bihan - 9 Pourc'had stirek al lounezh - 12 Gwazhienn etre-flipezennoù - 13 Nefron - 14 Kavenn al lounezh - 15 Kalir bras - 16 Begennoù - 17 peul\n↑ Homeostazus a lavarer ivez, gwelit Martial Ménard (2012), Dictionnaire français-breton, Palantines, ISBN 978-2-35678-069-0 p.685-a\nAdtapet diwar « https://br.wikipedia.org/w/index.php?title=Lounezh&oldid=1954585 »\nKemmoù diwezhañ degaset d'ar bajenn-mañ d'an 15 C'hwe 2022, da 09:21.


Kalifornia-Izel - Wikipedia\n(Adkaset eus Baja California)\nKalifornia-Izel (Baja California e spagnoleg, Estado Libre y Soberano de Baja California hec'h anv ofisiel), zo unan eus an 31 stad a ya d'ober Stadoù-Unanet Mec'hiko, hag an hini ar muiañ en hanternoz. A-raok bout ur stad e 1953 e oa anavezet evel Territorio Norte de Baja California.\nBaja California, unan eus 31 stad Mec'hiko\nMont a ra ganti hanternoz ledenez Baja California, a-us d'an 28vet kensturienn. Er c'huzh-heol dezhi emañ ar Meurvor Habask, er sav-heol Sonora, hag Arizona (SUA) ha Mor Cortés (pe Pleg-mor Kalifornia), hag er c'hreisteiz Baja California Sur. En hanternoz emañ Kalifornia, ar stad eus SUA.\nAdtapet diwar « https://br.wikipedia.org/w/index.php?title=Kalifornia-Izel&oldid=1710419 »\nDernière modification le 21 Gou 2016, à 10:48\nKemmoù diwezhañ degaset d'ar bajenn-mañ d'an 21 Gou 2016, da 10:48.


Buhez ar Sent/1913/Alar - Wikimammenn\nBuhez ar Sent/1913/Alar\n(Gouel ar zant-ma a errue d'ann deiz kenta euz ar miz)\nAlar a ioa ganet e Chalelak, diou leo dioc’h Limoj, a dud pinvidik hag a zoujans Doue. Ar re-ma ne espernjont netra evit he gelenn ervad, hag o veza m’en doa eunn dorn skanv hag eur spered ijinuz, e kaschont anezhan da zeski he vicher da di eunn orfebrer hag a ioa he hano Abbon. Ne oue ket pell eno na deuaz da veza ken habil hag he vestr pe habiloc’h zoken. Mes n’oa ket a foug ennhan gant ann dra-ze. Er c’hountrol eo : ato e veze humbl ha modest, ha setu perak oa karet gant ann holl.\nN’oa ket pell m'edo er palez pa reaz he zonj da ren eur vuez santeloc’h c’hoaz. P’oa erruet, e veze guisket brao, hag e touge avechou dillad seiz ha dillad alaouret zoken ; mes hiviziken ne zougaz mui nemed dillad groz ha dister. Kement tra a briz en devoa a roaz d’ar beorien, ha bemdez e vage eur maread euz ar re-ma. Ho zervicha a rea he-unan ouz taol, ha ne zebre nemed ar pez a jome euz ho dilerc’h. Ar beorien o deveze diganthan guin ha kig ; mes hen a rea ato vijil ha ne eve nemed dour ; aliez zoken e iune daou pe dri devez dioc’htu.\nGoude maro ar roue Kloter, Dagobert, he vab, en devoue ive eunn istim vraz evit ar Zant. D’ar mare-ze, eur vandenn Vretouned a zaillaz var douar Frans enn eur ober skrab var gement tra a c’hellent da baka. Ann dra-ma a lakeaz Dagobert da egari, ha setu hen ha digas sant Alar da lavaret da zant Judikael, a ioa neuze roue e Breiz, e raje brezel d’ezhan ma ne raparje ket ar gaou o doa great he zujidi. Sant Alar ha sant Judikael n’o devoue ket a boan oc’h en em glevet. Roue Breiz a ziskleriaz dioc’h-tu e raparje ann drouk a ioa bet great var douar Frans, petra bennag n'oa ket kaoz d’ann drouk-se ; rak great oa bet heb gouzout dare d’ezhan. Mont a reaz he-unan da gaout Dagobert asamblez gant sant Alar, ha bennoz Doue d’ar zant-mar ne oue ket a vrezel etre ann daou roue.\nSant Alar a ioa leshanvet gant ann holl Manac'h ar palez, hag e guirionez he vuez a ioa henvel e peb hent oc’h hini eur manac’h. Epad ma laboure var he vicher, e veze ato eul levr digor dirazhan ; bemdez e tremene eur pennad mad a amzer o lenn ar Skritur sakr ; erfin, bemdez ive ha bemnoz e kane meuleudiou ann Aotrou Doue asambles gant he vevellien evel ma vez great er c’houenchou. N’e ket souez eta ma oue goulennet da eskop e kear Noion, goude maro ar roue Dagobert, petra bennag n’oa ket zoken den a iliz.\nAnn orfebrer santel-ma a reaz diou gador pe zaou dron aour gant ann danvez a ioa roet d’ezhan evit ober unan. Nag a vicherourien a zo hirio hag a zalc'h gantho lod euz ann danvez a roer d'ezho evit ober eunn tamm labour bennag ! Nag a re all a laka enn ho godell lod euz ann arc’hant a roer d’ezho pa vezont karget da brena ann danvez ho-unan, hag a bren neuze danvez disteroc’h pe guelloc’h marc’had eged ann hini o doa urs da brena ! Nag a re all c’hoaz a laka danvez fall e plas danvez mad, hag a ra goulskoude paea al labour evel pa ve great gant danvez mad ! Taolit evez ouz kement-se, micherourien ; ann dra-ze a zo laerez, hag al laeroun ne d-aint ket d’ar baradoz.\nAdtapet diwar « https://br.wikisource.org/w/index.php?title=Buhez_ar_Sent/1913/Alar&oldid=33943 »\nKemmoù diwezhañ degaset d'ar bajenn-mañ d'an 3 Meu 2012, da 16:45.


Elrond zo un dudenn eus Douar-ar-C'hreiz, an hollved savet gant J. R. R. Tolkien.\nE gerent Eärendil hag Elwing a oa hanter-elfed rak kement a vibien-den hag a elfed o devoa evel hendadoù. Dougen a ra-eñ ar walenn Vilya, Gwalenn an Aer, ha mestr Rivendell eo, e-lec'h ma vevas e-pad milvedoù en eil hag en drivet Oadvezh. Harpañ a ra an harozed e-barzh An Hobbit, kement hag e-barzh Aotrou ar gwalennoù hag er Silmarillion.\nAdtapet diwar « https://br.wikipedia.org/w/index.php?title=Elrond&oldid=1997475 »\nDougerien gwalennoù e skridoù Tolkien\nKemmoù diwezhañ degaset d'ar bajenn-mañ d'an 5 Mez 2022, da 23:41.


doujañs - Wikeriadur\nSavet diwar pennrann douj ar verb doujañ hag al lostger -añs.\ndoujañs /ˈduːʒãs/ benel\ndiskouez, kaout doujañs evit ub\n..., diskouez doujañs evit eñvor un den a oa bet graet dioutañ ur « brigan t» gant archerien hag istorourien ar Roue, ... — (Pêr Denez, Glas evel daoulagad c'hlas na oant ket ma re, Al Liamm, 1979, p. 18.)\n..., ha meur a c'hiz, hanter bagan hag hanter gristen kalz koshoc'h c'hoazh, hag a vez heuliet atav gant re ar ouenn gozh-douar-se a zalc'h dezho kalet hag o deus doujañs evito. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 33.)\nkaout doujañs ouzh ub\nNe voe ket a vazhadoù rak un tammig doujañs hag aon zoken o doa tud ar vro ouzh Paotred an Urzh ; ... — (Goulc'han Kervella, Brezel ar Rigadell, Al Liamm, 1994, p. 19.)\nmagañ doujañs da ub\nPeseurt doujañs, a gred deoc'h, e vage d'ar moc'h-se ur c'horporal pe ur soudard ? — (Jarl Priel, Amañ hag Ahont, Al Liamm, 1957, p. 34.)\nEr mareoù-se oa eskob e Kemper an Aotrou Conan de Saint-Luc, den a zoujañs Doue, ha karet-meurbet gant an holl. — (Lan Inizan, Emgann Kergidu 1, Brest, 1877, eil emb. Al Liamm 1977, p. 16.)\nKelennet e vint abred e doujañs Doue. — (PGAZ, p. 1.)\nPetra bennak ma veve muioc'h eget n'eus forzh piv e doujañs Doue... — (Jarl Priel, Va Zammig Buhez, Al Liamm, 1954, p. 18.)\nober udb dre zoujañs\n...,hag o vezañ ma choment pell dioutañ dre zoujañs, ... — (Jarl Priel, Va Zammig Buhez, Al Liamm, 1954, p. 60.)\nober udb gant doujañs\n« Hola 'vat, emezo en ur sellout ouzhin gant doujañs, nag a daolioù-kaer hoc'h eus graet dindan bevar devezh ! ... — (Jarl Priel, Amañ hag Ahont, Al Liamm, 1957, p. 20.)\nbezañ e doujañs dirak unan bennak\nkaout doujañs evit unan bennak\nkaout doujañs ouzh unan bennak\nDoujañs zo e-barzh ar garantez\nEn doujañs emañ ar garantez\ngalleg : appréhension (fr) , crainte (fr)\ngalleg : déférence (fr)\ngalleg : piété (fr)\ngalleg : respect (fr)\nAdtapet diwar « https://br.wiktionary.org/w/index.php?title=doujañs&oldid=298541 »\nDernière modification le 15 Mae 2020, à 06:51\nKemmoù diwezhañ degaset d'ar bajenn-mañ d'an 15 Mae 2020, da 06:51.


tabouret pliant bois – snowify.me\nBy snowify on Thursday, January 18, 2018\ntabouret pliant bois premier housewares tabouret pliable bois de cao tabouret pliant bois pas cher.\ntabouret pliant bois tabouret de bar bois ikea awesome dco tabouret de bar industriel fly tourcoing tissu inoui tabouret scandinave with but tabouret de bar with ikea tabouret tabouret pliant bois toi.\ntabouret pliant bois tabouret bas cuisine design tabouret de cuisine blanc 19 dijon tabouret pliant leroy tabouret bas de tabouret pliant bois blanc.\ntabouret pliant bois tabouret pliant bois pas cher.\ntabouret pliant bois tabouret pliant bois tabouret pliant ancien de la boutique arnaudveylon sur etsy tabouret pliant bois toile tabouret pliant bois et toile.\ntabouret pliant bois dans les annaces 1950 le siege pliable fut un best sellers mais ce siege a lidentique avait actac inventac par l homme bien avant ainsi que des lits et tabouret pliant bois exotiq.\ntabouret pliant bois tabouret bois pliant sc 9100 tabouret pliant bois et toile.\ntabouret pliant bois tabouret pliant assise en bois blanc tabouret pliant bois exotique.\ntabouret pliant bois jai coupac le bois avec une scie puis jai fixac les piacces avec des vis comme dans ma plan tabouret pliant bois design.\ntabouret pliant bois tabouret pliant en bois un k la piace tabouret pliant bois pas cher.\ntabouret pliant bois best great affordable tabouret de bar bleu u avignon tabouret de bar bleu avignon murale with tabouret pliant but with tabouret de bar ikea ingolf with tabouret pliant bois exotiq.\ntabouret pliant bois latest tabouret pliant bois good tabouret de douche bois dijon avec tabouret pliant pas cher ikea franklin with ikea tabouret franklin tabouret pliant bois toile.\ntabouret pliant bois tabouret bar design bois chaise bar bois ikea tabourets et chaises de salle a manger 3 tabouret bar design bois tabouret pliant bois metal.\ntabouret pliant bois tabouret pliant de jardin en chane massif huilac na1 tabouret pliant bois metal.\ntabouret pliant bois dco tabouret bar rotin brest les ahurissant tabouret de bar ikea with chaises de bar alinea with ikea chaises de bar tabouret pliant bois ikea.\ntabouret pliant bois chaise siage tabouret pliant pliable en bois 9 coloris vivezen tabouret pliant bois et toile.\ntabouret pliant bois stunning stunning tabouret bar rotin metz with tabouret de bar en rotin ikea with tabouret de bar blanc ikea tabouret pliant bois blanc.\ntabouret pliant bois stunning tabouret bar pliable tabouret bar original reims simili tabouret scandinave alinea de bar ikea pliant bois with ikea tabouret de bar pliant tabouret pliant bois ikea.\ntabouret pliant bois related post tabouret pliant bois toile.\ntabouret pliant bois ikea tabouret pliant bois ikea.\ntabouret pliant bois tabouret pliant bois tabouret pliant bois blanc.\ntabouret pliant bois great tabouret pliant bois ikea with tabouret bar pliant ikea with tabouret bar pliant ikea tabouret pliant bois et cuir.\ntabouret pliant bois chaise tabouret pliant bois pas cher.\ntabouret pliant bois blanc tabouret pliant bois design.\ntabouret pliant bois russel pinch tabouret pliant bois blanc.\ntabouret pliant bois tabouret en bois brut bloomingville tabouret pliant bois design.\ntabouret pliant bois pliant peche artiga bidos coton tabouret pliant bois ikea.\ntabouret pliant bois attractive tabouret pliant bois 1 tabouret plage 6 motifs z tabouret pliant bois pas cher.\ntabouret pliant bois elegant tabouret bar pliable stunning perfect tabouret de bar pliant carrefour roubaix u housse incroyable tabouret pliant tabouret bar with tabouret de bar tabouret pliant bois t.\ntabouret pliant bois chaise tabouret pliant bois metal.\ntabouret pliant bois chaise bar fly good chaise with ikea tabouret pliant chaise bar rouge fly tabouret pliant bois exotique.\ntabouret pliant bois tabouret pliant en bois tabouret pliant bois et toile.


Frank Belknap Long - Wikipedia\nFrank Belknap Long (27 a viz Ebrel 1901 - 3 a viz Genver 1994), a oa ur skrivagner amerikan brudet evit bezañ skrivet istorioù skiant-faltazi ha spont, romantoù gotek, met ivez barzhonegoù ha comics. Brudet eo dreist-holl evit ar pezh a zegasas d’al lennegezh skiant-faltazi ha spont, hag an istorioù a skrivas. E-pad e vuhez e resevas meur a briz : World Fantasy Award for Life Achievement (e-pad ar World Fantasy Convention e 1978), Bram Stoker Award for Lifetime Achievement (a-berzh an Horror Writers Association, e 1987), hag ar First Fandom Hall of Fame Award (e 1977).\n2 Frank Belknap Long ha Lovecraft\n5 A-benn mont pelloc'h\nFrank Belknap Long a voe ganet e New York e 1901, e yaouankiz a dremenas e Harlem (Manhattan). Skoliataet e voe e skolioù New York. E dibenn e grennardiezh e kemeras perzh en United Amateur Press Association (UAPA). Dre ar gevredigezh-se e lakaas embann The Eye Above the Mantel (1921) . Desachet e voe Lovecraft, ha kregiñ a rejont gant un darempred mignoniezh a badas betek ma varvfe Howard Phillips Lovecraft e 1937. Mont a reas da skol-veur New York eus 1920 da 1921, eno e studias ar c'helaouiñ. E 1921 e voe tapet gant al alerez-vut. Ur miz e chomas e Roosevelt Hospital, ha tost e voe da vervel. Goude-se e tivizas kuitaat ar skol-veur hga stagañ gant ar skrivañ. Da 22 vloaz, e 1923, e werzhas e zanevell gentañ The Desert Lich da Weird Tales. E-pad an 40 vloaz da heul e kemeras perzh e kazetennoù pulps, ha dreist-holl en div gazetenn vrudetañ : Weird Tales hag Astounding Science Fiction. Ouzhpenn da se e kendalc’has evel kazetenner dieub. E levr kentañ, anvet A Man from Genoa and Other Poems, a voe embannet e 1926. Abalamour d’un “namm bihan” (minor disability a lavaras Long e-unan) e chomas hep kemer perzh en eil brezel bed, hag e skrivas a-hed ar bloavezhioù 1940. Er bloavezhioù 1950 e labouras evit teir c’helaouenn : Satellite Science Fiction, Short Story, ha Mystery Magazine. Comic books a skrivas ivez, en zo zouez istorioù spont evit Adventures Into the Unknown (ACG), ha senariooù istorioù Superman, Green Lantern ha Captain Marvel. Pa'z eas al lennegezh pulp d'ar strad e stagas gant ar skiant-faltazi, hag istorioù karantez gotek. E istorioù gotek a lakaas embann dindan an anvioù Lyda Belknap Long ha Leslie Northern. Lakaat a reas embann ivez dastumadoù danevelloù (The Hounds of Tindalos, Night Fear), barzhonegoù, buhezskrid H. P. Lovecraft (Howard Phillips Lovecraft: Dreamer on the Nightside), hag e vuhezskrid (Autobiographical Memoir, Necronomicon Press, 1986). Dimeziñ a reas gant Lyda Arco e 1960. Asambles e chomjont betek marv Long e 1994, ha ne voe ganet bugel ebet. Long a varvas d’an 3 a viz Genver 1994 d’an oad a 92 vloaz. E bered Woodlawn (New York) e voe douaret. Pa varvas ne oa ket gwall binvidik, hag a lennerien entanet gant e oberennoù a zastumas ouzhpenn $3000 evit ma vefe engravet e anv war vez e familh. Frank Belknap Long en deus bet skrivet 25 romant, 150 danevell, eizh dastumad danevelloù, tri dastumad barzhonegoù, ha kalz pennadoù kazetennerezh ha steuñvioù istorioù bannoù-treset. Ray Bradbury a lavaras diwar e benn : "Frank Belknap Long en deus bevet da vare lod brasañ istor ar skiant-faltazi er Stadoù-Unanet, anavezet en en deus ez-personel lod brasañ ar skrivagnerien pe en deus kenskrivet ganto, ha, dre e skridoù, en deus sikouret da frammañ an dachenn-se pa oa yaouank-tre c'hoazh a lod barsañ ac'hanomp."\nFrank Belknap Long ha Lovecraft[kemmañ | kemmañ ar vammenn]\nThe Genius of Mr. Long is a spontaneous and self-expressive one. —H. P. Lovecraft\nMignoniezh a voe etre Frank Belknap Long ha Lovecraft. Alies e kejjont an eil gant egile, dreist-holl pa voe Lovecraft o chom e New York (1924-1926). Kenskrivañ a rejont kalz ivez (ouzhpenn mil lizher, hervez Long). Ul lodenn eus a lizheroù-se a gaver e-barzh Arkham House's Selected Letters.\nEr bloavezhioù 1930 e voe ezel Frank Belknap Long eus Lovecraft Circle, ennañ meur a skrivagner skiant-faltazi evel Robert Bloch, August Derleth, Robert Ervin Howard, Henry Kuttner, Clark Ashton Smith, C.M. Eddy, Jr., ha Donald Wandrei. Kenskrivañ a rejont, ha skoazellañ an eil egile a rejont ivez.\nLong a skrivas meur a istor liammet ouzh Mojenn Cthulhu, en o zouez The Hounds of Tindalos, The Horror from the Hills ha The Space-Eaters (ennañ an dudenn pennañ anvet HPL). The Hounds of Tindalos a zo unan eus oberennoù brudetañ Long, ha daveoù d'an oberenn-se e gaver e oberennoù skrivagnerien all evel Ramsey Campbell, Lin Carter, pe c'hoazh Brian Lumley.\nSpace Station 1 (1957)\nThree Steps Spaceward (1963)\nThe Night of the Wolf (1972)\nThe Dark Beasts (1946)\nA-benn mont pelloc'h[kemmañ | kemmañ ar vammenn]\nCannon, Peter, Long Memories: Recollections of Frank Belknap Long, Stockport British Fantasy Society, 1997. Afterword by Ramsey Campbell\nFrank Belknap Long: Fantasist of Multiple Dimensions\nHoll oberennoù Frank Belknap Long Bibliography\nAdtapet diwar « https://br.wikipedia.org/w/index.php?title=Frank_Belknap_Long&oldid=1908405 »\nKemmoù diwezhañ degaset d'ar bajenn-mañ d'an 5 Eost 2021, da 15:15.


Padrig Montauzier - Wikipedia\nPadrig Montauzier zo ur broadelour ha kazetenner breizhat bet ganet e 1950, e Roazhon.\nGanet eo bet en ur familh a vicherourion eus Roazhon ; e dad a oa unan eus renerion CGT Il-ha-Gwilen. Deuet eo da vout entanet gant Breizh dre selaou abadennoù Charlez ar Gall hag en ur lenn Istor Breizh an abad Poisson.\nKomunour e oa pa oa yaouank, a-raok kemer perzh er strolladoù broadelour Strollad Ar Vro hag ar Strollad Komunour Brezhon e penn-kentañ ar bloavezhioù 70. Dont a reas da vout stourmer en FLB dindan al lesanv Colonel Armand. Ugent gwalldaol a voe tamallet dezhañ gant polis Bro-C'hall. Toullbac'het e voe e 1978 evit bout lakaet bombezennoù da darzhañ e kastell Versailhez. Dieubet e voe gant ar prezidant gall François Mitterrand e 1981.\nLogo Adsav! Strollad Pobl Vreizh krouet gant Padrig Montauzier\nEzel eus ar strollad POBL e oa er bloavezhioù 1980-1990 a-raok krouiñ ur strollad politikel eus an tu-dehoù pellañ : Adsav. Rener ar gelaouenn War Raok ! eo abaoe 2000, ivez. Aet eo da gabaliñ evit an dilennadegoù kanton eus 2008 e Dol, war anv Adsav!, ha 4% eus ar mouezhioù en doa bet.\nA-raok mont war e leve e oa e penn un embregerezh kirri-samm. E verc'h Mannaig he deus skrivet ul levr diwar-benn an FLB.\nE 2012, Padrig Montauzier a ro harp d'al listenn "Bretagne, nous avons foi en toi" krouet gant Jeune Bretagne skourr lec'hel e Breizh d'ar Bloc identitaires evit dilennadeg ar gannaded.\n↑ Cf. Evit ur poltred anezhañ, gwelout ar pennad An den en deus lakaet Versailles da darzhañ er gelaouenn Le Mensuel de Rennes (e galleg).\nAdtapet diwar « https://br.wikipedia.org/w/index.php?title=Padrig_Montauzier&oldid=1825531 »\nKemmoù diwezhañ degaset d'ar bajenn-mañ d'an 11 Gen 2019, da 15:41.


Eil Sul Fask / Sul « In Albis » – Lann-Anna\nHome Gregorian Eil Sul Fask / Sul « In Albis »\nEil Sul Fask / Sul « In Albis »\nSul 11 a viz Ebrel 2021\nEil Sul Fask / Sul « In Albis », « ar C’hasimodo », pe c’hoazh ar Sul Gwenn\n2e Dimanche de Pâques / Dimanche « In Albis » ou de la Quasimodo\nStumm ordinal (bloavezh B):\neus an Aviel santel hervez sant Yann 20, 19-31\nizh deiz goude e teuas Jezuz.\nEvel ma oa an noz, d’an deiz-se, ar c’hentañ eus ar sizhun, serret ma oa an dorioù war al lec’h ma oa bodet an diskibion gant aon rak ar Yuzevien, e teuas Jezuz, hag o chom en e sav en o c’hreiz, e lavaras dezho: «Ar peoc’h ra vo ganeoc’h !» Ha goude bezañ lavaret an dra-se, e tiskouezas dezho e zaouarn hag e gostez.\nKarget e voe an ebestel a levenez, o welout an Aotrou.\nUn eil gwezh e lavaras dezho: «Ar peoc’h ra vo ganeoc’h! Evel m’en deus an Tad va c’haset, evel-se me ivez ho kas.» Ha goude lavarout se, e c’hwezhas warno hag e lavaras dezho: «Resevit ar Spered Glan. Da biv bennak e pardonot e bec’hedoù, dezhañ e vezint pardonet, ha da biv bennak en o dalc’hot, e vezint dalc’het dezhañ.»\nHogen Tomaz, unan eus an Daouzek, an hini anvet Didimoz (ar Gevell), ne oa ket ganto pa oa deuet Jezuz.An diskibion all a lavaras dezhañ : «Gwelet hon eus an Aotrou.» Eñ avat a respontas : «Mar ne welan ket en e zaouarn merk an tachoù, ha mar ne lakaan ket va dorn en e gostez, ne gredin ket.»\nEizh deiz war-lerc’h, edo adarre an diskibion e-barzh, ha Tomaz ganto. Jezuz a zeuas-tre, an dorioù kloz, hag o chom en e sav en o c’hreiz, e lavaras : «Ar peoc’h ra vo ganeoc’h!»\nominica in Albis In Octava Paschæ\nSul Gwenn – Sul ar C’hasimodo\nEil lizher s. Pêr 2, 2.\nEvel bugaligoù nevez-c’hanet, c’hoantait a galon laezh speredel ar gelennadurezh wirion.\nSalm 80,2 / Exsultáte Deo, adiutóri nostro: iubiláte Deo Iacob.\nYouc’hit gant levenez da Zoue, hor skoazeller, gant brasañ drantiz, kanit da veuliñ doue Yakob!\nEvit kanañ an digoradur (Introït):\ngant Giovanni Vianini, Studio del Canto Gregoriano, Milano, Lombardia


Kêr Karaez - Kêrioù gevellet\nDegemer Karaez> Bevañ e Karaez> Gevellerezh\nDigor eo kêr Garaez war ar bed, ha darempredoù he devez ingal gant pemp kêr eus Europa hag ur gêr eus Palestina.\nEmañ Oiartzun etre ar mor hag ar menezioù, tost da z-Donostia (Euskadi ar Su).\nDigor eo ar poellgor d’an holl. Fellout a ra dezhañ harpañ :\nan holl eskemmoù a denn d’ar sevenadur, d’ar sport, d’an armerzh ha d’ar skolioù\nan emgavioù etre kevredigezhioù\nan eskemmoù etre strolladoù tud yaouank.\nBep bloaz e vez aozet ur veaj.\nPgz 02 98 93 37 43\nEl Arroub (Palestina)\nAbaoe 2010 eo gevellet Kêr Garaez gant kamp Al-Arroub evit diskouez he c’hengred gant Palestina\nDarempred : Nazim Khalfa (prezidant)\nPgz. 02 98 93 09 18\nCarraig Mhacaire Rois (Iwerzhon)\nUr gêr eus kontelezh Muineachán eo Carraig Mhacaire Rois, war-hed 90 km er gwalarn da Zulenn ha 10 km diouzh harzoù Norzh Iwerzhon.\nKresket-kaer eo ar gêr-se er bloavezhioù tremenet dre m’emañ e-kichen Dulenn. Heñvel a-walc’h eo Carraig Mhacaire Rois ouzh Karaez e meur a geñver :\nKement a dud o chom enni hag e Karaez\nMaezioù a denn kalz da re ar Poc’hêr\nDiazezet eo an armerzh war al labour-douar hag ar gounezvouederezh\nDiv stal c’hreantel a bouez : Bose (selaouelloù) ha Gerflex (gwiskadoù leur)\nTeir skol eil derez\nHag ivez ur straed veur gant kalz stalioù, dezhi pevar anv disheñvel eus an norzh d’ar su, evel e Karaez.\nDaou bal he deus ar gevredigezh :\nKas an eskemmoù war-raok etre an div gêr evit krouiñ liammoù mignoniezh etre an annezidi. Kement-se a vo sevenet dre ober eskemmoù etre ar skolioù hag ar c’hevredigezhioù, « kejadennoù keodedourien », sikour da aozañ beajoù familh pe beajoù hiniennel da Iwerzhon, h.a..\nKas sevenadur Iwerzhon war-raok e Karaez dre aozañ un abadenn da-geñver gouel Padrig, e miz Meurzh, hag aozañ diskouezadegoù, prezegennoù, sonadegoù a-wechadoù, h.a.\nDarempred : Marie-Louise Huiban (prezidantez)\nPgz. 02 98 93 15 98\nPostel : marie-louise.huiban@orange.fr\nlec’hienn web Carraig Mhacaire Rois :\nPal ar poellgor zo aozañ eskemmoù sevenadurel, sportel hag armerzhel etre an div rannvro ha kas war-raok kement tra a c’hall sikour da grouiñ liammoù mignoniezh ha kenober etre annezidi an div vro.\nDarempred : Marie-France Saussereau (prezidantez)\nPgz. 06 62 77 17 53\nKinnig a ra ar poellgor gevelliñ a bep seurt obererezhioù zo o fal tostaat tud disheñvel o broadelezh hag o sevenadur, gant doujañs, komprenezon ha mignoniezh.\n- eskemmoù tud yaouank\n- krogadoù sport, emgavioù sevenadurel\n- beajoù evit an holl hag eskemmoù etre kluboù : sport, pomperien, lazoù-kanañ, kelc’hioù sevenadurel…\nDarempred: Geneviève Le Bihan (prezidantez)\nPgz. 02 98 93 74 60\nPalioù ar poellgor :\n- broudañ ha kas an eskemmoù war-raok etre kevredigezhioù ha familhoù an div gêr.\n- reiñ an tu, da gentañ, d’ar muiañ-niver eus an dud (oadourien, krennarded, skolidi) da dostaat da sevenadur, da sportoù ha da zeskadurezh hor rannvroioù (Breizh-Devon) hag hor broioù (Frañs-Breizh Veur). Ha da c’houde, da zeskiñ muioc’h war gement tachenn zo ha da skoulmañ liammoù a vignoniezh kenetre an div gêr.\nBep daou vloaz e vez aozet ur « veaj ofisiel » evit un dibenn-sizhunvezh hir e Dawlish. Lojet e vez an dud gant familhoù. E-pad ar veaj-se e vez baleadennoù, gweladennoù lec’hioù istorel, prezegennoù-divizoù.\nDigor eo ar poellgor da gement den eus korn-bro Karaez zo dedennet evit abeg pe abeg. Bep daou vloaz, a-bep-eil, e resev ar poellgor e vignoned pe e zanvez mignoned e Karaez er familhoù evit un dibenn-sizhunvezh hir.\nDarempred : Marie-Laure Cloarec (prezidantez)\nTél. 02 98 99 13 26.


Lenner sonerezh Clementine\nUl lenner sonerezh lies-reizhad awenet gant Amarok 1.4\nA-zivout & Keweriusterioù\nKlaskit ha lennit ho sonaoueg lec'hel.\nSelaouit ouzh ar skingomz kenrouedad adalek Spotify, Grooveshark, SomaFM, Magnatune, Jamendo, SKY.fm, Digitally Imported, JAZZRADIO.com, Soundcloud, Icecast ha Subsonic servers.\nKlaskit ha lennit tonioù bet uskarget ganeoc'h davet Box, Dropbox, Google Drive, ha OneDrive\nKrouit rolloù seniñ speredek ha rolloù seniñ dialuskel.\nIvinelloù rolloù seniñ, enporzhiañ hag ezporzhiañ M3U, XSPF, PLS hag ASX.\nSkor ar follennoù CUE.\nLenn pladennoù aodio.\nKomzoù, buhezskridoù arzourien ha skeudennoù.\nPellgargañ golo an albom a vank war Last.fm hag Amazon\nEilañ ho sonerezh davet iPod, iPhone, MTP or mass-storage USB player.\nClementine a zo ul lenner sonerezh modern hag ur meziant evit merañ ho sonaoueg\nClementine a zo ul lenner sonerezh lies-reizhiad Awenet gant Amarok 1.4, focusing on a fast and easy-to-use interface for searching and playing your music.\nPellgargañ ar handelv diwezhañ bremañ !\nevit Windows, Mac OS X ha GNU/Linux\nKemenn - Roll-istor ar c'hemmoù - Diskouez an holl pellgargadurioù\nReolit Clementine a-bell war ho pellgomzer Android\nIvinell roll seniñ, en ur selaou ouzh tonioù eus gwazerezhioù kenrouedad liesseurt.\nMerdeiñ rolloù seniñ adalek an arload Android\nReoliñ al lennadur adalek an arload Android\nHandelv 1.0 deuet er-maez - Tuesday, December 27, 2011\nErmaeziet an handelv 0.4 - Tuesday, June 29, 2010\nHandelv 0.3 embannet - Saturday, May 8, 2010\nEn ermaeziadenn-mañ omp tremenet da GStreamer war an holl savennoù, ar pezh a dalv ez aio en-dro an dielfenner hag an treveuz etre roudoù war Windows. Keweriusterioù nevez a endalc'h ur c'hevataler, muioc'h a dibarzhioù strollañ er sonaoueg, un OSD koantoc'h, reoliadurioù a-bell adalek al linenn-urzhiañ ha MPRIS, hag un embannadur klavioù aesoc'h.\nErmaeziet an handelv 0.2 - Tuesday, March 23, 2010\nAbaoe ur miz nemetken hon eus embannet handelv kentañ Clementine. An handelv nevez-mañ a endalc'h goloioù an albomoù, dinoadur gwelloc'h an "Arzourien liesseurt", skor kargadur ar rolloù seniñ, ha kalz muioc'h.\nClementine a zo ur meziant dieub dindan al lañvaz GPL v3. Al lec'hienn-mañ a zo dindan lañvaz CC-BY-SA.\nDiorroadur gant : David Sansome, John Maguire ha Arnaud Bienner. Lec'hienn internet gant : Carlos Jenkins.


Bravo da Gervreizh ! - Anjela Duval\nBravo da Gervreizh !\nGourc’hemennoù kalonek da yaouankiz vreizhat Pariz evit an abadenn frealzus am boa bet an eurvad da dañva da Yaou da noz 23 a viz Du. Bep noz etre 7 eur 1/2 hag 8 eur e vez ur pennad er radio a anvont « Hit-Parade ». Kanaouennoù dibabet gant strolladoù yaouankiz ar skolioù bras pe oaledoù ar re yaouank hag ar sevenadur.\nMa ! e koulz koan e vez an abadenn-se, hag evel ma vezan ar peurliesañ va-unan, ha dre ma plij din kalz ar c’hanaouennoù e tigoran nozelenn ar voest-sonerezh. O, meur a wech avat, heuget prim-ha-prim gant ar ye-ye-où hag a bep seurt blêjadennoù e yezhoù razh indezeuropat, e troan va nozelenn war an tu gin, rak dousoc’h eo da’m skouarn kan an tan en oaled ha kri-kri va skrilhed. Gwech ha gwech all e tap ganin evelkent tañva ur meuz a-zoare. Setu ma kendalc’han da vezañ war api. N’eo ket bemdez avat e ran ur pred seurt am boa graet dec’h da noz. Aner e vije bet goulenn diganin petore blaz ‘oa war va soubenn. Hag e vije graet gant brignen merion pe neizhioù gwennili, se ‘oa ingal, ha setu perak.\nKerkent ha digor an abadenn, sede kaoz eus Kervreizh. Hola ! en dro-mañ eo arabat koll ur ger. Daoust petra emañ kañfarded Pariz o vont da servijout dimp ? Ma ne vez ket drusoc’h ar peuriñ gante eget ne vez ar peurvuiañ gant yaouankiz kêrioù Breizh, ‘vo poent da unan bennak lavarout o fegement dezhe.\nMa ! tudoù yaouank va Bro, harluet er gêrbenn, n’eo ket ho pegement e klevot ganin fenoz, met ur ger a drugarez evit ar blijadur am boa bet ganeoc’h, rak ganeoc’h e oan a galon hag a spered. Biskoazh abadenn Hit-Parade ebet muioc’h dellezek a veuleudi n’eus bet roet war ar radio !\nPeder c’hanaouenn a vroioù kelt tramor. Div e gouezeleg Iwerzhon, unan e gouezeleg Bro-Skos, unan e kembraeg. Kanerien eus hor Bro-Vreizh gant kanaouennoù dereat. Guy Beart : « War Bont an Naoned ». Alain Barrière : « Ar Wezenn Gozh ». Marie Laforêt : « Tom ». Hugues Auffray : « Ha ma ne c’houlan ket ? » Hemañ n’ouzon ket hag-eñ eo Breizhad. Jean Ferrat gant « Ar Menez » a zo bet dibabet en askont ma tenn e ganaouenn d’an divroañ. Hag evit echuiñ, Glenmor gant « Dieu me damne ». Perak ‘ta ur ganaouenn e galleg ? « Kan-Bale Nevenoe » a vije bet da’m meno, un tamm brav kaeroc’h.\nMet ankouazh a ran lavarout ar pep bravañ. Pep den yaouank karget da gemenn niverenn ha titl ar ganaouenn a salude paotr an ORTF gant ur frazenn vrezhonek yac’h, un drugar ! Ha va feiz, Gérard a responte ur ger hegarat-tre, hag a c’houlenne end-eeun treiñ dezhañ ar frazenn. Roet ‘oa dezhañ war ar marc’had ur gentelig vrezhoneg. Desket ‘oa dezhañ distagañ Trebeurden e-lec’h Trébeurdin, evel m’emaint boas da lavarout du-hont e Pariz ha zoken e Roazhon… Pinmar ! emezo. It da glask bremañ Pennmarc’h ‘lec’h mar kerot !\nEn em glevout mat-tre a seblante ober an displeger ha yaouankiz Kervreizh. Ur pennad kaoz end-eeun en doa graet « Milig » hag eñ. Deuet ‘oa Milig er mikro da lavarout kenavo da Gérard. Edo o vont da gemer ar c’harr-nij evit Abidjan, emezañ. Bet ‘oa ivez kaoz eus kas ur voutailhad chouchenn d’an displeger.\nPa lavaran c’hoazh ur wech, un abadenn eus ar plijusañ. Gourc’hemennoù d’an holl Vreizhiz yaouank : yac’h eo chomet o c’halon ha leun a garantez evit ar Vro gozh ha Gouenn ar Gelted. Da hetiñ eo e vefent klevet alies, ha da hetiñ ivez e kemerfe skouer warno yaouankizoù Breizh e pep lec’h ma’n em vodont.


Pajenn:Dizanv - Ar c’henta Miz Mari, 1868.djvu/168 - Wikimammenn\nPajenn:Dizanv - Ar c’henta Miz Mari, 1868.djvu/168\nbedenn ebed var ar re a ziscueze kement a zroug ouz e Mab. Ar Verc’hez eno, eme sant Bernard, ne reas netra, na vize da lacaat e meuli…, ac a ofras, meur a vech, eme sant Efreen, poaniou Jesus e Mab evit prena an dud da vont d’ar Baradoz.\nAr Verc’hez Mam d’ar Gristenien\nJesus ne d-eo falvezed ganta savetei ac’hanomp var ar groaz, nemet e Vam var al leac’h ; evit ma vize evel Eil-Redemptorez an dud, ac on alvocadez en Ee. E-leal, Mari, en e zà e-harz ar groas, a reas calz eus e zu evit savetei an dud, en eur ofri, da Zoue an Tad, maro e Mab, o\nAdtapet diwar « https://br.wikisource.org/w/index.php?title=Pajenn:Dizanv_-_Ar_c’henta_Miz_Mari,_1868.djvu/168&oldid=124556 »


Ar groazig vruzunet - Wikimammenn\nTi moulerez Sant-Gwilherm, 1909 (p. 33-36)\n◄ Kilhog sant Per Ar groazig vruzunet Eun dreuflezen da Baol gornek ►\nKement-ma a dremene e mare an dispac’h vras, d’ar poent m’edo en he gwasa, er bloaz 1793.\nAn holl ilizou a yoa serret ! Red e oa zoken kusat evit gellout pedi ! Pebez amzer griz eoa hounnez !… Doue ra viro na zigouesfe ganeomp gwelet dizale barradou eus ar seurt-ze !\nD’an ampoent, kouls hag hizio, siouaz ! skeuden hor Zalver Jezuz-Krist stag oc’h ar groaz a yoa bet taolet er-meaz gant kalz a zismeganz.\nE Breiz-Izel, evelato, meur a hini a gavas gwelloc’h beza war var da c’houzanv bep seurt poaniou hag ar maro zoken, kentoc’h eget en em zizober eus ar groaz.\nEm eur geriaden baour, an histor na lavar ket e pe du eus hor broïg, eur c’hereour en doa miret mat skeuden hor Zalver benniget o vervel war ar groaz. Marvet e oa e wreg baour o starda anezi war he c’halon ; ha d’an abardaez, pa veze deuet an noz, serret ha morailhet an doriou ha mouget ar goulou, ar paour keaz intanv a gemere ar c’hoad sakr hag hen lakae oc’h e wele. Eno neuze, kalon oc’h kalon, ar Breizad a bede a vouez izel :\n— « Chom atao ganen, emezan, p’eo gwir n’em eus mui den. Fall e lavaran, evelato ; am digarezit ! Eur mab am eus… Hogen, petra dalv d’in fiziout e c’hoaz en unan bennak war an douar-ma ? Chom da-unan ganen, te Doue feal bepred, atao beo-buezek, atao e pep leac’h !… Peo gwir ec’h eus kemeret diganen an hini a garien, n’em eus nemet eun dra da c’houlen diganez : ro d’in ar galloud da labourat evidout. »\nDre ma laboure ar c’hereour gant ar « siment » distrempet gantan, memprou hor Zalver a stage anezo o-unan, hag a-benn eur c’hard-eur ez oant staget ker kaer ma vije bet dies dishenvelout an eil groaz dioc’h eben ; ma oe red d’ezan ober eun troc’h er groaz vurzudus evit gellout he anaout.\nAn amzer a yea endro. Teir zizun a dremenas. Seblantout a rea eoa sioulaetar vro, pa zeuas a-nevez eun toullad dispac’herien d’ober o reuz e Bro-Vreiz. C’hoant o doa, koustche pe goustche, dont a benn eus ar groaz goz a yoa e penn kear.\nSetu int i d’ober eun dro dre an tiez hag o tigas ganto dre nerz kement-hini a gavent war o hent, mat ha fall, petra rea-ze ? Gant ma teuchent a benn eus o zaol !… Hag ar c’hanaouennou ruz gwad en dro avât, ken na foultre.\nDies oa enebi, me lavar ; n’halled ket zoken…\nMab ar c’hereour a stourmas a zoare : « N’eo ket me, emezan, a yafe da ziskara ar groaz a zo bet savet gant va zud koz ! » Hag ec’h enebe outo, oc’h harpa e dreid oc’h an hent.\n— « He diskara ’ri ! » eme an dorfetourien diaoulek.\nO veza implijet e holl nerz en eur stourmad diveza, Gwennole (mab ar c’hereour) a gouezas war bazennou ar c’halvar, ’leac’h ma oe breset dindan an treid. Pa weljod ez oa brevet e holl izili eus an treid d’ar penn, neuze hepken eo e oe taolet, evel eur bern dilhad fank, korf e vab brevet, blonset, evel maro…\nNa louzaouer, na paotr, na plac’h ebet dre eno, ha nebeutoc’h c’hoaz a leanezed !…\nAn tad neuze a lavaras gant eur feiz krenv a-walc’h da loc’ha meneziou :\n— « Va Doue p’eo gwir em eus ho treset, dresit d’in ive va mab paour !… » Hag e kemeras e groaz kuzet gantan dindan e ben-wele, hag e kasas anezi war gement ezel a oa torret ; evel gwechall, o touch ouz Jezuz, e holl c’houliou a bareas,\nKennerzet adarre evel-se Gwennole a lamm gant levenez, tenna ra ar groaz vurzudus digant e dad, hag e lavar :\n— « Pareet ec’h eus ac’hanoun, Aotrou, deus da barea re-all ! »\nAn histor ne lavar ket muioc’h. Hogen, sur oun e c’houzoc’h pe seurt kentel a c’hellit da denna anezan. Daoust ha na c’hoarvez ket ganeoc’h awechou lavaret : « Torret eo va fenn ! Mont a ra va c’halon a dammou ? » Alies e vez lavaret muioc’h eget na ve leac’h da ober.\nZoken ha pa ho pefe kalz poan, poaniou korf, poaniou spered, rann-galon, peadra da gavout c’houero an nemorant eus ho puez, va mignoned, me ho kas dillo da gaout an Dreser bras, Jezuz-Krist. N’eo ket en aner eo bet hanvet evel-se.\nNe skuizin ket o lavaret : Roit d’ezan holl. Servichit anezan bepred da genta ; lakit anezan el leac’h kaera eus ho ti, ha n’ho pezet nep aon rak netra, na zoken rak gwaperez ho mignoned.\nAdtapet diwar « https://br.wikisource.org/w/index.php?title=Ar_groazig_vruzunet&oldid=157942 »